Dva američka gignata ne odustaju od podrške za "Huawei" uređaje\nOdluka američke vlade da stavi "Huawei" na svoju crnu listu dovela je do bojazni da će budući Huawei uređaji izgubiti podršku američkih kompanija kao što su "Google", "ARM" i "Microsoft".\nPosebno su bili zabrinuti vlasnici "Huawei" laptopova, kada su krajem prošlog mjeseca nestali svi tragovi o "MateBook X Pro" modelu, iako je laptop vraćen mjesec dana kasnije.\n"Microsoft" je preko PC Word-a potvrdio da će "Huaweijevi Windows" laptopovi nastaviti da dobijaju softversku podršku, uprkos odluci administracije SAD o zabrani trgovine sa kineskom kompanijom. U izjavi za medije, predstavnik "Microsofta" je rekao:\n"Ostajemo posvećeni pružanju izuzetnog korisničkog iskustva. Naša početna procjena odluke Američkog ministarstva trgovine u odnosu na "Huawei" pokazala je da možemo da nastavimo sa ponudom ažuriranja "Microsoft" softvera korisnicima sa "Huawei" uređajima".\nOvo se poklapa sa prethodnom izjavom kineskog tehnološkog giganta, koji je obećao da će svi "Huawei" računari nastaviti da dobijaju "Microsoftovu" podršku, kao i Android ažuriranja za "Huawei" pametne telefone i tablete.\nIsto uveravanje dao je i Intel, kada su u pitanju "Huawei" uređaji koji koriste Intel procesore.\nMeđutim, potrebno je istaći da se ta obećana ažuriranja odnose samo na postojeće "Huawei" uređaje. Ostaje da se vidi kako će zabrana američke administracije uticati na budući hardver kompanije.\nKineski gigant u problemima\n"Huawei" očekuje 40 odsto manju prodaju telefona\nJoš nekoliko dana do predstavljanja


U 2015. godini nastavak započetih i realizacija novih projekata | Palelive.com\nPočetna Novosti Aktuelnosti U 2015. godini nastavak započetih i realizacija novih projekata\nU 2015. godini nastavak započetih i realizacija novih projekata\nNačelnik opštine Pale Miodrag Kovačević je danas na konferenciji za novinare predstavio projekte koje opština Pale planira realizovati u 2015. godini.\nUslov da se krene u realizaciju projekata jeste da opština Pale 2014. godinu završi u suficitu što je izvjesno i zbog čega je opština Pale jedna od rijetkih u RS koja sve obaveze sanira redovno.\nOpština Pale u 2015. godini ima izdatke za otplatu kredita za izgradnju sportske dvorane koji na godišnjem nivou koji iznose 1.074.230,00 KM, plus obaveze otplate kamate po kreditu EIB za vodovodni i kanalizacioni sistem na području opštine, što iznosi oko 93.000 KM mjesečno.\n“Prošle godine su počeli radovi u vrijednosti od oko 1.600.000 KM, dok je ove godine planirano raspisivanje tendera u vrijednosti od oko milion KM za sanaciju vodovodnog sistema”, izjavio je Kovačević, koji se nada da će do septembra 2015. godine biti zamijenjeno 11 km azbestnih vodovodnih cijevi.\nZavršetak gradskog trga i šetališta, rekonstrukcija Univerzitetske ulice\nProgramom izgradnje i uređenja prostora ove godine planirano je 1.149,100 KM. Ovim programom planirani su projekti nastavka izgradnje šetališta, izgradnja Univerzitetske ulice, zajedno sa vanjskim uređenjem hrama, rekonstrukcija dječijeg igrališta, završetak dijela prostora u SPC “Peki” za osnovnu muzičku školu.\nZa stambeno komunalne poslove koji obuhvataju održavanje javne rasvjete i semafora, sanaciju oštećenja na saobraćajnicama, održavanje zelenih površina, usluge zimske službe, održavanje spomenika biće izvojeno 717.000 KM.\n“Jedno od obećanja je bilo da ćemo reformisati funkcionisanje opštinske administracije i uvesti elektronsko poslovanje. Do 1. januara je završena obuka, nabavljena oprema i krenuli smo sa radom što će povećati efikasnost naše administracije”, izjavio je Kovačević.\nSredstvima za podsticaj razvoja poljoprivrede, MSP i turizma predviđena je izgradnja pijace koju će opština Pale subvencionirati.\n“Oko 30.000 KM je planirano u budžetu za izgradnju zelene pijace, a programom upotrebe naknade po Zakonu o šumama biće urađeni kanalizacioni i kišni kolektor prema Repašnici, kanalizacija u naselju Krivače, prilazni put do pećine Orlovače, igralište u naselju Karađorđevo – Mokro, most u Sjetlini, put u naselju Dušanovo, asfaltiranje puteva za Ćemanoviće, Krivače, Krivodoli, Staru stanicu, put do Pravoslavne crkve u Mokrom kao i probijanje puta prema selu Pavlovac, izgradnja puta prema Ostrošniku, javna rasvjeta u naselju Stojkovići”, izjavio je medijima u Palama Kovačević.\n97.000 KM iz budžeta opštine Pale za 2015. godinu je namjenjeno javnim preduzećima i ustanovama, grantovi humanitarnim organizacijama 29.600 KM.\nGrantovi sportskim i omladinskim organizacijama i udruženjima 117.400 KM, grantovi za kulturu 12.810 KM, grantovi udruženjima i organizacijama za afirmaciju prava boraca i osoba sa invaliditetom biće 72.300 KM.\nTekući grantovi organizacijama i udruženjima zdravstvene zaštite su 20.000 KM. Biće finansiran i projekat idejnog rješenja gradske bolnice u Istočnom Sarajevu 20.750 KM.\nZa javne ustanove biće obezbijeđeno 1.560,336 KM.\nProjektovani budžet opštine Pale za 2015. godinu koji je skupštine opštine Pale usvojila krajem decembra prošle godine je 8.833.500,00 KM.\nPrethodni članakPodjeljena 52 paketa za socijalno ugrožene kategorije\nNaredni članakSutra Duhovni program za djecu


Eterična ulja već nekoliko godina nalaze se u centru pažnje kao delotvoran način da se opustimo.\nUpotreba lavande prednjači u ove svrhe i to zbog svog umirujućeg dejstva. Kako je period kome svedočimo mentalno veoma zahtevan, odlučili smo da vam predstavimo trik, koji i te kako može ublažiti nagomilani stres tokom noći. Ukoliko uveče ne možete lako da zaspite, na pravoj ste adresi…\nPotpuno razumemo sve vas koji imate poteškoće da utonete u san, jer se pred sve nas postavljaju izazovi na svakodnevnom nivou. Zbog toga, pokušajte da nabavite kvalitetno eterično ulje lavande koje ćete nakapati na jastuk pre odlaska u krevet. Ono će, kako koji minut prolazi, otpuštati miris, koji opušta mišiće i snižava nivo stresa, što je od presudne važnosti. Pored toga, uz primenu ovog saveta, na jednostavan način ćete se rešiti ili ublažiti glavobolju i grčeve u vratu i ramenima.\nLavanda primenjena u ovom obliku smanjuje mogućnost anksioznih napada.\nRezultati kliničkog ispitivanja sprovedenog za magazin The Mental Health Clinician pokazali su da eterično ulje lavande ne samo da godi organizmu, već je i lišeno škodljivih svojstava. Iako pojedinci smatraju da može dovesti do zavisnosti, te da se bez njega, kada se jednom primeni, ne može zaspati, istina je zapravo suprotna.\nlavanda na jastuku


SSP: Vlada i Krizni štab izgubili kompas - Glas Šumadije\nNaslovna > Politika > SSP: Vlada i Krizni štab izgubili kompas\n16/10/2020 16/10/2020 205Ostavi komentar na SSP: Vlada i Krizni štab izgubili kompas\nStranka Slobode i pravde (SSP) ocenila je danas da je Vlada Srbije, poništavanjem odluke republičkog Kriznog štaba za suzbijanje epidemije korona virusa o obaveznom nošenju maski, „priznala da je izgubila kompas u borbi sa pandemijom“.\nSSP je u saopštenju tražila od Kriznog štaba da „bez odlaganja“ dostavi javnosti spisak sa tipovima maski, proizvodjačima i trgovcima za koje država garantuje da su efikasni u sprečavanju širenja korona virusa.\nPrema njihovoj oceni, ukoliko je odluka Kriznog štaba da se maske moraju nositi u zatvorenom, ili i na otvorenom prostoru, onda je neophodno jasno da se navede i koje maske štite gradjane jer, kako su naveli, na tržistu ima na stotine različitih tipova maski „sumnjivog porekla sa potpuno nejasnim tehničkim karakteristikama“.\nDa li su hirurške maske za jednokratnu upotrebu koje se bez deklaracije po apotekama prodaju za 12-15 dinara iste one maske koje su proletos prodavane za 120 dinara po komadu, i da li su one efikasne? Da li pamučne maske zadovoljavaju epidemiološke kriterijume, pitali su iz te stranke.\nDodali su da Krizni štab treba da odgovori i na pitanje „da li su maske koje se prodaju pod oznakom N 95 zaista prave maske tog tipa ili samo na njih liče i služe za bogaćenje ljudi bliskih režimu koji ih uvoze i prodaju“.\nKrizni štab je danas doneo odluku da se maske nose na otvorenom, a potom je Vlada pojasnila da je reč samo o preporuci.\nTagovi: Dragan Đilas Krizni štab Stranka slobode i pravde


ZAKON O JAVNIM OKUPLJANJIMA I JAVNIM PRIREDBAMA: Četiri nevladine organizacije pozivaju MUP da se izmjenama Zakona ne zabrani organizovanje javnih okupljanja na saobraćajnicama, jer je takva zabrana protivna Ustavu CG i međunarodnim standardima\nZabrana organizovanja javnih okupljanja na saobraćajnicama protivna je Ustavu Crne Gore ("Sl. list CG", br. 1/2007 i 38/2013 - Amandmani I-XVI - dalje: Ustav) i međunarodnim standardima, smatraju u nevladinom sektoru.\nČetiri nevladine organizacije (NVO) - Institut alternativa (IA), Centar za građansko obrazovanje (CGO), Centar za razvoj nevladinih organizacija (CRNVO) i Mreža za afirmaciju nevladinog sektora (MANS) pozvale su Ministarstvo unutrašnjih poslova (MUP) da, kako su saopštili, ne istrajava u namjeri da, izmjenama Zakona o javnim okupljanjima i javnim priredbama ("Sl. list CG", br. 52/2016 - dalje: Zakon), zabrani organizovanje javnih okupljanja na saobraćajnicama.\nTo je, kako navode, protivno crnogorskom Ustavu i međunarodnim standardima.\nIA, CGO, CRNVO i MANS su saopštili da, iako se MUP u najavljivanju takvih izmjena poziva na presudu Evropskog suda za ljudska prava u slučaju Kudrevičius protiv Litvanije, ta presuda ne opravdava uvođenje zabrane okupljanja na saobraćajnici ispred Skupštine Crne Gore.\nKako navode te NVO u zajedničkom saopštenju, Evropski sud za ljudska prava u tom slučaju nije podržao organizatore okupljanja koji su dva dana držali u blokadi tri glavne saobraćajnice u državi, jer, dodaje se, takvo okupljanje nije bilo dozvoljeno od nadležnih državnih organa i izazvalo je nesrazmjernu materijalnu štetu, koja je dokumentovana.\n"U tom slučaju zaključeno je da demonstracije nisu bile neposredno usmjerene na aktivnost protiv koje se protestovalo, već je cilj bio da se blokiraju druge aktivnost (autoputevi) bez neposredne veze s objektom protesta", kaže se u saopštenju.\nKako se navodi, Evropski sud za ljudska prava je utvrdio da je u tom slučaju opšta blokada saobraćaja organizovana s namjerom ometanja aktivnosti drugih i da takvo ponašanje ne uživa zaštitu po članu 11 Konvencije.\nIstovremeno, Evropski sud je, dodaje se, naglasio da svako okupljanje na javnom mjestu može dovesti do ometanja saobraćaja i da ta činjenica sama po sebi ne opravdava ograničenje slobode mirnog okupljanja i da javne vlasti moraju da pokažu izvjesnu dozu tolerancije.\n"U Crnoj Gori su se javna okupljanja pred Skupštinom, kao objektom protesta, uredno najavljivala Upravi policije, bila dozvoljena, a time i zakonita. Shodno tome, i građani su bili dužni da organizuju svoje poslove u skladu sa najavljenim, zakonitim okupljanjem", saopštili su iz IA, CRNVO, MANS i CGO.\nKako su ukazali, Ministarstvo nije dalo nikakav dokaz koji bi išao u korist argumentu da je privredi načinjena šteta.\nStoga se, kako smatraju u NVO, neodređene i nejasne tvrdnje o "šteti pričinjenoj privredi" ne smiju olako koristiti kao osnov za izmjenu Zakona u pravcu narušavanja osnovnih ljudskih prava i sloboda.\n"Ukoliko Ministarstvo smatra da je privreda na tolikom gubitku, zbog kojeg je pretežnije pravo privrednika od prava građana na okupljanje, za to bi moralo pružiti konkretne dokaze koji bi bili prihvatljivi i za Evropski sud za ljudska prava. NVO su takvu vrstu analize već zatražile od Ministarstva", kaže se u saopštenju.\nKako se navodi, crnogorski Ustav zabranjuje uvođenje trajne zabrane okupljanja time što precizno navodi okolnosti kada pravo na okupljanje može biti privremeno, a nikako trajno ograničeno.\nIz Ustava proizilazi, dodaje se, da se zabrana okupljanja može sprovoditi samo od slučaja do slučaja, na osnovu procjene bezbjednosnog rizika, a ne unaprijed.\nČetiri NVO su ukazale da je princip "da se okupljanje vidi i čuje" jedan od ključnih principa Smjernica slobode mirnog okupljanja Venecijanske komisije, koji podrazumijeva da se javni skupovi održavaju kako bi se prenijela poruka državnim organima, posebnoj ciljnoj osobi, grupi ili organizaciji.\nStoga, kako navode, privilegija je organizatora da odluči koja će lokacija najbolje odgovarati svrsi okupljanja, a nadležni organi ne bi smjeli da nameću zabrane utemelje na kvalifikovanju lokacija na "adekvatne" i "neadekvatne", čime se restriktivno ograničava i javni govor.\nIA, MANS, CRNVO i CGO su pozvale MUP da se, prije predlaganja bilo kakvih izmjena Zakona, posavjetuje sa stručnjacima za međunarodne standarde ljudskog prava na slobodu mirnog okupljanja.\nIZVOR: Vebsajt RTCG, 14.05.2017.


„O tome ne razmišljajte“: Orbanovo upozorenje predsedniku Evropskog saveta - 25.05.2022, Sputnik Srbija\n„O tome ne razmišljajte“: Orbanovo upozorenje predsedniku Evropskog saveta\nMađarska neće uskoro prestati da se protivi embargu EU na rusku naftu i zato lideri bloka ne bi trebalo da razmatraju to pitanje na specijalnom sastanku... 25.05.2022, Sputnik Srbija\nBudimpešta poslednjih nedelja koči novi paket sankcija EU Rusiji zbog rata u Ukrajini jer se protivi embargu na rusku naftu koji je Evropska komisija predložila ranije u maju, piše Euraktiv.U pismu Mišelu, u koje je Euraktiv imao uvid, Orban je naveo da je malo verovatno da će se doći do rešenja "teških otvorenih pitanja" pre specijalnog sastanka Evropskog saveta 30-31. maja.Još nije objavljen zvanični dnevni red specijalnog sastanka Evropskog saveta.Orban je u pismu takođe upozorio da bi predloženi šesti paket sankcija EU mogao da prouzrokuje "ozbiljne probleme sa isporukama" u Mađarskoj i potkopa joj interese energetske bezbednosti, donoseći "cenovni šok" njenim domaćinstvima i ekonomiji.Evropska komisija je pre nedelju dana predstavila 210 milijardi evra vredan plan nazvan RipauerIJu (REPowerEU) za napuštanje ruskog fosilnog goriva do 2027I dok su mnoge članice EU pozdravile taj plan, Orban u pismu navodi da predloženo nije umanjilo mađarske bojazni jer nema predviđenih finansija za zemlje koje nemaju izlaz na more.Budimpešta, koja zavisi od ruske nafte iz samo jednog naftovoda, traži izuzeće od embarga najmanje četiri godine i želi 800 miliona evra iz EU fondova za finansiranje adaptacije rafinerija i povećanje kapaciteta cevovoda do Hrvatske.Ministar spoljnih poslova Peter Sijarto 23. maja je podigao cenu za napuštanje ruske nafte, rekavši da će kompletna modernizacija mađarske energetske infrastrukture koštati 15-18 milijardi evra.EU je Mađarskoj, kao i Slovačkoj i Češkoj, ponudila duže izuzeće od uvođenja embarga, ali nije došlo do pomaka u pregovorima sa Budimpeštom.“Nema naznaka o modalitetima i rokovima finansiranja hitnih investicionih potreba povezanih sa zamenom ruske nafte”, dodaje se u Orbanovom pismu.Međutim, Mađarska je odlučna da nastavi razgovore, rekao je Orban.Komentari mađarskog premijera deluju frustrirajuće na Brisel i ostale istočnoevropske članice EU koje su se snažno zalagale za prekid tokova evropskog novca za finansiranje ratne mašinerije ruskog predsednika Vladimira Putina.Sankcije EU zahtevaju jednoglasan dogovor, ali neki EU zvaničnici, kako piše Euraktiv, razmatraju pravne opcije za prevazilaženje potencijalne blokade.Jedna od opcija su bilateralne sankcije članica EU Moskvi.Međutim, zvaničnici EU kažu da bi to bilo "poslednje sredstvo" jer bi naštetilo osećaju jedinstva koji blok želi da pokaže Moskvi.\nsvet, svet – politika, mađarska, region – politika, region, viktor orban\nMađarska neće uskoro prestati da se protivi embargu EU na rusku naftu i zato lideri bloka ne bi trebalo da razmatraju to pitanje na specijalnom sastanku početkom sledeće nedelje u Briselu, napisao je mađarski premijer Viktor Orban u pismu predsedniku Evropskog saveta Šarlu Mišelu.\nBudimpešta poslednjih nedelja koči novi paket sankcija EU Rusiji zbog rata u Ukrajini jer se protivi embargu na rusku naftu koji je Evropska komisija predložila ranije u maju, piše Euraktiv.\nU pismu Mišelu, u koje je Euraktiv imao uvid, Orban je naveo da je malo verovatno da će se doći do rešenja "teških otvorenih pitanja" pre specijalnog sastanka Evropskog saveta 30-31. maja.\n“Uveren sam da bi razgovori o paketu sankcija na nivou lidera bez postojanja konsenzusa bili kontraproduktivni”, istakao je Orban i dodao da bi to naglasilo interne podele u EU bez pružanja realne šanse za njihovo rešavanje.\nJoš nije objavljen zvanični dnevni red specijalnog sastanka Evropskog saveta.\nOrban je u pismu takođe upozorio da bi predloženi šesti paket sankcija EU mogao da prouzrokuje "ozbiljne probleme sa isporukama" u Mađarskoj i potkopa joj interese energetske bezbednosti, donoseći "cenovni šok" njenim domaćinstvima i ekonomiji.\nEvropska komisija je pre nedelju dana predstavila 210 milijardi evra vredan plan nazvan RipauerIJu (REPowerEU) za napuštanje ruskog fosilnog goriva do 2027\nI dok su mnoge članice EU pozdravile taj plan, Orban u pismu navodi da predloženo nije umanjilo mađarske bojazni jer nema predviđenih finansija za zemlje koje nemaju izlaz na more.\nBudimpešta, koja zavisi od ruske nafte iz samo jednog naftovoda, traži izuzeće od embarga najmanje četiri godine i želi 800 miliona evra iz EU fondova za finansiranje adaptacije rafinerija i povećanje kapaciteta cevovoda do Hrvatske.\nMinistar spoljnih poslova Peter Sijarto 23. maja je podigao cenu za napuštanje ruske nafte, rekavši da će kompletna modernizacija mađarske energetske infrastrukture koštati 15-18 milijardi evra.\n“Za Mađare je legitimno da očekuju predlog za ublažavanje tog udara”, napisao je mađarski ministar na Fejsbuku.\nEU je Mađarskoj, kao i Slovačkoj i Češkoj, ponudila duže izuzeće od uvođenja embarga, ali nije došlo do pomaka u pregovorima sa Budimpeštom.\n“Nema naznaka o modalitetima i rokovima finansiranja hitnih investicionih potreba povezanih sa zamenom ruske nafte”, dodaje se u Orbanovom pismu.\nMeđutim, Mađarska je odlučna da nastavi razgovore, rekao je Orban.\nKomentari mađarskog premijera deluju frustrirajuće na Brisel i ostale istočnoevropske članice EU koje su se snažno zalagale za prekid tokova evropskog novca za finansiranje ratne mašinerije ruskog predsednika Vladimira Putina.\nSankcije EU zahtevaju jednoglasan dogovor, ali neki EU zvaničnici, kako piše Euraktiv, razmatraju pravne opcije za prevazilaženje potencijalne blokade.\nJedna od opcija su bilateralne sankcije članica EU Moskvi.\nMeđutim, zvaničnici EU kažu da bi to bilo "poslednje sredstvo" jer bi naštetilo osećaju jedinstva koji blok želi da pokaže Moskvi.


Svjetska banka odobrila BiH 66 miliona KM - Opcija\nSvjetska banka odobrila BiH 66 miliona KM\n24-04-2020 Biznis, Finansije, Pocetna\nSvjetska banka odobrila je 66 miliona KM pomoći BiH za prevenciju, otkrivanje i odgovor na epidemiju virusa korona, saopšteno je iz Kancelarije Svjetske banke u BiH.\nOvo finansiranje obuhvata niz intervencija u jačanju javnih zdravstvenih usluga, te zaštiti života i ukupne egzistencije građana BiH, navedeno je u saopštenju.\n– Svjetska banka je uz narod BiH tokom ove nezapamćene krize – rekao je Salinas.\n– Kancelarija Svjetske banke u BiH radi na prilagođavaju postojećih operacija i finansiranja, naročito u zdravstvenom sektoru, kako bi pomogla vlastima da pruže odgovor na probleme uzrokovane epidemijom. To uključuje i pružanje savjeta o izglednim ekonomskim uticajima tekuće krize – naglašava se u saopštenju.


Tači odlikovao Džordža Buša - 30.11.2018, Sputnik Srbija\nKosovski predsednik Hašim Tači sastao se u Vašingtonu sa bivšim američkim predsednikom Džordžom V. Bušom, i tom prilikom uručio mu Orden nezavisnosti u znak... 30.11.2018, Sputnik Srbija\npolitika, vesti, hašim tači, džordž buš\n17:16 30.11.2018 (Osveženo: 14:51 30.08.2021)\n© REUTERS / BENOIT TESSIERHašim Tači\n„U Dalasu sam se sastao sa velikim prijateljem nezavisnosti i slobode Kosova predsednikom Džordžom Bušom. Tokom ovog prijateljskog sastanka razgovarali smo o političkim zbivanjima na Kosovu i u regionu. Poštovanje prema divnoj porodici Buš biće doživotno za Albance na Kosovu“, rekao je Tači, prenosi RTS.\nBuš i Tači su se, kako tvrdi kosovski predsednik, saglasili da je postizanje konačnog sporazuma između Kosova i Srbije obavezno, što bi obeležilo konačno kraj vekovnog konflikta, obostrano priznanje i učlanjenje Kosova u UN, NATO i EU.\n— Hashim Thaçi (@HashimThaciRKS) 30. novembar 2018.\n„Naravno, postizanje ovog sporazuma nije nimalo lako, ali predsednik Buš mi je dao jedan vredan savet koji ću da podelim sa vama: ’Kao lideri nećete biti upamćeni po populističkim odlukama nego teškim i pravednim odlukama koje ćete doneti za svoj narod i svoju zemlju‘“, rekao je Tači.\nKosovo je proglasilo nezavisnost tokom mandata Džordža Buša.


Koliko će temperatura u Srbiji porasti zbog klimatskih promena- Klima101 Koliko će temperatura u Srbiji porasti zbog klimatskih promena- Klima101\nTemperatura u našoj zemlji značajno će porasti do kraja ovog veka ukoliko se ne zaustave emisije gasova sa efektom staklene bašte.\n07/04/2020 autor: Sreten Filipović\nProtekle nedelje pisali smo o promenama klime u Srbiji koje su se već desile i koje smo uspešno opazili, a pritom smo saznali i zašto velike reke naše zemlje više ne dobijaju ledeni štit tokom zimskih meseci kao ranije. Danas ćemo učiniti nešto malo drugačije, provirićemo kroz izvrnuti teleskop i umesto prošlosti bacićemo pogled u budućnost da bismo saznali odgovor na pitanje koje nas danas kopka: Kako će se klima u Srbiji menjati do kraja 21. veka?\nAko je prva stvar koju ste pomislili da takva naprava niti postoji, niti je postojala, a verovatno nikada neće ni postojati, razmislite ponovo…\nNauka predstavlja brilijantan alat koji nam pomaže da radimo mnogo više od jednostavnog opažanja u našem okruženju, pomaže nam da to okruženje i istinski razumemo, ali i da predvidimo kako će se to okruženje menjati.\nUz pomoć klimatskih modela danas smo u stanju da napravimo nekoliko realnih scenarija o tome kakva klima očekuje Srbiju u narednih 80 godina.\nPrema blažem scenariju u kome ćemo uspeti da obuzdamo emisije gasova staklene bašte, u periodu između 2016. i 2031. godine prosečna temperatura porašće za dodatnih 0,5 do 1 °C u odnosu na period 1986-2005, do kog su se određene promene već dogodile..\nKada su u pitanju padavine, njihova količina neće se bitnije promeniti. Letnja sezona biće nam duža za oko petnaestak dana, imaćemo dva-tri toplotna talasa godišnje, a biljke će imati desetak dana duži period vegetacije. Broj vrelih dana kada se temperatura penje preko 35 °C, porašće za pet u odnosu na današnji period.\nHajde da bacimo pogled još malo dublje u budućnost…\nŠta se zbiva na sredini 21. veka?\nU poslednjih 20 godina 21. veka, prema prognozama za scenario gde uspevamo smiriti emisije gasova staklene bašte, prosečna temperatura će porasti za dva stepena u odnosu na period 1981-2005. Padavine neće doživeti prevelike promene osim u svom sezonskom rasporedu. Drugim rečima period godine između juna i avgusta postaće suvlji nego što je to danas, a kiša će padati ćešće tokom jeseni i zime. Leta će, kao i sredinom veka, biti duža za oko mesec dana nego danas, baš kao i vegetacioni period. Broj vrelih dana kada će temperatura skakati preko 35 °C ostaće isti kao i na sredini veka, od 5 do 10 više nego danas. Drugim rečima naša klima će se stabilizovati.\nMeđutim, ne uspemo li da sprečimo porast emisija gasova staklene bašte, žurka će na kraju 21. stoleća postati veoma vrela. Da budem precizniji, za četiri i po stepena vrelija nego danas! Padavine će u pojedinim krajevima zemlje biti znatno manje nego danas, a period od juna do avgusta postaće veoma, veoma suv. Budući da će trajati skoro dva meseca duže nego danas, leto će se, pretpostavljam, svima popeti preko glave. Imaćemo i više od sedam toplotnih talasa godišnje i prosečno od 20 do 30 vrelih dana više nego danas. Vegetacioni period produžiće se za skoro cela dva meseca, a ekstremne suše javljaće se u 8 od 10 godina!\nOvde ponovo ne zaboravite da se ova predviđanja porasta temperature i padavina odnose na to kako bi jedna prosečna godina u ovom periodu mogla da izgleda, dok bi neuobičajeno topla godina u ovom slučaju sa današnjeg stanovišta izgledala prilično neverovatno.\nZa razliku od predviđanja pisaca naučnofantastične književnosti, predviđanja naučnika ne smeju se uzimati zdravo za gotovo. Dva scenarija budućih klimatskih promena u Srbiji moraju nam služiti kao upozorenje za ono što nas čeka. Od ogromnog je značaja da se svi zajedno izborimo za stabilizaciju emisija gasova staklene bašte, kako bismo uspeli da izbegnemo ekstremni scenario klimatskih promena. U suprotnom, budućnost koja nas očekuje će biti veoma, veoma vrela.\nU narednim nedeljama pisaćemo vam o tome kako klimatske promene utiču na poljoprivredu, šumarstvo i vodne resurse naše zemlje.


Mladi mogu biti nosioci društvenih promena, potrebno je promeniti sliku koju mediji stvaraju o njima – LocalPress\nRezultati istraživanja Mladi u medijskom ogledalu iz godine u godinu pokazuju da stereotipni obrazac izveštavanja mejnstrim medija o mladima podrazumeva sliku nasilnog, pijanog mladića pod uticajem narkotika, kao i promiskuitetnu devojku. Kako promeniti ovu sliku, omogućiti više prostora za sadržaj za mlade, kao i sadržaj koji kreiraju mladi i njihov tematski diverizet, teme su o kojima se govorilo na konferenciji „MLADI govore, MLADI slušaju”, u organizaciji Instituta za medije i različitosti – Zapadni Balkan, Krovne organizacije mladih Srbije, Asocijacije Local Press i Novog magazina.\nNa panelu „Mladi u medijskom ogledalu” o omladinskim medijima kao pokretačima važnih tema za mlade, kao i o portretisanju mladih u mejnstrim medijima govorili su Nemanja Marinović (Zoomer), Tanja Trifković (Glas Podrinja), Jelena Božić (O radio) i Milica Pujkilović (RTS).\nInstitut za medije i različitosti – Zapadni Balkan i Krovna organizacija mladih Srbije kreirali su „Preporuke za razvoj diverziteta i etike u medijskim sadržajima za mlade”. Preporuke ukazuju da su emisije javnih servisa posvećene mladima uglavnom orijentisane na oblasti nauke, obrazovanja, kulture i sporta, potrebno je otvarati političke teme.\nAktuelnosti, Događaji, mladi, Novosti


Škole u Beču spremne za start: Novu školsku godinu započelo 240.000 učenika - Naši u svetu\nŠkole u Beču spremne za start: Novu školsku godinu započelo 240.000 učenika\nObjavljeno 02/09/19 u 21:00\nOko 240.000 bečkih učenika započelo je novu školsku godinu, a početak svake školske godine za celu porodicu je važan i uzbudljiv trenutak i povezan je i sa velikim troškovima za nabavku školskih udžbenika, pribora i odeće, piše Dijaspora.tv.\nBeč je sa početkom nove školske godine dobio 17.000 đaka prvaka, 6 novih škola i jedan novi obrazovni kampus u Berresgasse u Donaustadtu, koji je izgrađen sa vrtićem koji ima 12 grupa, celodnevnu osnovnu školu sa 17 razreda i celodnevnu srednju školu.\nGrad Beč je za brojne projekte u dobar start ove školske godine uložio oko 170 miliona evra, prenosi Dijaspora.tv.\nGradska pomoć prilikom nabavke školskih materijala roditeljima osnovaca donosi „olakšanje“, kao i srednjoškolacima i roditeljima učenika politehničkih škola.\nPočetak školske godine može biti veliki izdatak za roditelje ukoliko ne obrate pažnju na celokupnu ponudu i cene. Iako se to, možda, na prvi pogled ne uočava, razlike u ceni za olovke i ostalu opremu se veoma razlikuju. U zavisnosti od proizvoda i marke, roditelji mogu uštedeti i do 251 posto za isti proizvod, pokazuje AK monitor cena.\nNedavno je predstavljen novi projekat Grada Beča pod nazivom „Respekt: Zajedno jači“ („Respekt : Gemeinsam Stärker“) čiji je cilj da se u školama među nastavnicima, učenicima i roditeljima stvori atmosfera za veći stepen uzajamnog poštovanja. Time bi ove grupe trebalo u svakodnevnom životu da se lakše suprotstave izazovima kao što su omalovažavanje na osnovu pola, porekla, seksualne orijentacije, vere i pogleda na svet, zatim predrasude, napetosti i konflikti u učionici, iskustva sa diskriminacijom ili mržnjom u društvenim mrežama. Više o projetku u našem predhodnom tekstu Škole u Beču: Novi projekat pod nazivom „Respekt: Zajedno jači“.\nBečke škole su 2015. godine uvele i program besplatne BIO užine, “Frucht macht Schule”, i jednom nedeljno dobijaju dostavu bio voća i povrća koje se deci svakodnevno deli za užinu, podseća Dijaspora.tv.\nĐaciNova školska godinaŠkole\nBoris Džonson ne želi izbore i ne prihvata odlaganje Bregzita\nProblemi za Zvezdu zbog Jang Bojsa, ništa od punih tribina u LŠ!?\nStigla je potvrda, đaci iz Novog Sada oborili Ginisa, 230 prstiju u isto vreme svira…\nPremijerka najavila najveću reformu u prosveti u Srbiji, svi učenici i studenti će…\nPobednici: Srpski đaci najbolji na svetu u ekologiji


Novi Suzuki Jimny i Swift Sport debituju na salonu u Beogradu! - Vrele gume\nmar. 18, 2019 u 5:58 pm\n18 marta, 2019 nema komentaraEuro SumarJimnyNajavaPR SaopštenjeSajam automobila u BeograduSuzukivestiVitaraVrele Gume\nNa beogradskom salonu automobila, na štandu u hali 1, među ostalim modelima, naći će se i novi Suzuki Vitara i Swift Hybrid. Na izložbenom prostoru sa motociklima naći će se i kompletna, već dobro afirmisana gama prestižnih Suzuki dvotočkaša.\nNovi Suzuki Jimny biće jedna od zvezda ovogodišnjeg, 54. međunarodnog salona automobila u Beogradu. Sajam se održava od 22. do 31. marta. To nisu samo očekivanja, uvoznika, prodavca i servisera – kompanije Euro Sumar. Naime, novu generaciju tog kompaktnog terenca su zvezdom već proglasili i najrenomiraniji specijalizovani evropski i svetski medijski poslenici.\nU Beogradu će Jimny debitovati u najboljem izdanju. Ne samo da će biti sa „full“ paketom opreme, već ga je Euro Sumar i dodatno obogatio i ukrasio. Na istaknutom mestu, prvi put pred masovnom publikom će biti i Swift Sport. Na istom štandu u hali 1, Euro Sumar predstavlja i Swift Hybrid (posebna „brendaža“ ističe novu tehnologiju mekog hibrida). Tu će biti i Ignis sa pogonom na prednjim točkovima u paketima opreme Premium i Elegance. Među eksponatima će biti i Suzukijev prodajni hit u Evropi… Reč je o novom Vitara modelu u verzijama 1.4 Premium, 1.4 Elegance i 1.4 Excusive 4WD 6AT (sa šestostepenim automatskim menjačem i posebnom dodatnom opremom), kao i S-CROSS 1.4 Elegance.\nA tu su i dvotočkaši\nIz Euro Sumara poručuju da je većina vozila izloženih na sajmu već spremna za isporuku, pa su u ovom trenutku potencijalni kupci u Srbiji na izvestan način privilegovani. U čitavoj Evropi, naime, vlada izuzetna potražnja za gotovo svim modelima ove marke – i na nekim od najvećih tržišta na isporuku se čeka „u redu“.\nTagoviEuro SumarJimnyNajavaPR SaopštenjeSajam automobila u BeograduSuzukivestiVitaraVrele Gume\nNissan LEAF – prvi električni automobil koji je prodat u preko 400.000 primeraka!


Veliki broj ekologa, arheologa, istoričara ali i veliki broj građana plaši se da će izgradnja aerodroma na Maču Pikču oštetila krhku lokaciju poznate baštine.\nAerodrom za koji je planiran budžet od pet milijardi dolara trebalo bi da ovu istorijsku planinsku znamenitost u Peruu učini dostupnijom za mnogobrojne posetioce. Jedno od najpoznatijih arheoloških nalazišta godišnje u proseku poseti 1,5 miliona ljudi, što je dvostruko više od broja poseta koji UNESCO preporučuje.\nProblem leži u tome što je Maču Pikču posetiocima dostupan samo preko jednog aerodroma sa samo jednom pistom u obližnjem gradu Kusko. Kako bi se smanjila gužva i lokalitet postao pristupačniji, rešenje je da se napravi novi međunarodni aerodrom u gradu Činčero, koji se nalazi između Maču Pikču i grada Kusko.\nProtivnici ovog projekta tvrde da će izgradnja aerodroma, a samim tim i povećani turizam, uništiti staze, terase i duge osetljive delove Maču Pikčua.\nIpak, mnogobrojni protivnici ovog projekta tvrde da će izgradnja aerodroma, a samim tim i povećani turizam, uništiti staze, terase i duge osetljive delove u dolini. Takođe, oni tvrde da bi ekološke posledice bile ogromne jer bi otpad s nove lokacije mogao da završi u obližnjem jezeru Piuray, koje obezbeđuje vodu za gotovo pola obližnjeg grada Kusko, piše Archpaper.\nVlada Perua ne mari za peticiju\nPeruanska istoričarka umetnosti Natalia Majluf pokrenula je peticiju protiv izgradnje aerodroma, koju je do ovog trenutka potpisalo preko 48.000 ljudi. U peticiji, Natalia navodi potencijalne štete koje se mogu dogoditi, što bi direktno uticalo na očuvanje tradicije Inka, koji potiču iz ove doline. Ona se direktno obratila Martinu Viskaru, predsedniku Perua, kako bi ga navela da barem još jednom razmotri lokaciju aerodroma. Međutim, čini se da Vlada Perua ne mari za peticiju i da je veoma posvećena razvijanju projekta, piše portal Gradnja.\n"Ovaj aerodrom će se izgraditi u najkraćem roku, jer je veoma potreban gradu Kusko", istakao je ministar finansija Karlos Oliva i dodao:\n"Postoji niz tehničkih studija koje podržavaju izgradnju aerodroma".\nOvo nije prvi put da se građani organizuju protiv izgradnje jednog aerodroma. Doduše, u ovom slučaju organizovan je referendum koji je uspeo. Naime, u Meksiku su građani rekli odvažno ne novom aerodromu koji je trebao da projektuje Normana Fostera. Velika razlika je u tome što je vlada Meksika takođe bila protiv izgradnje skupocenog aerodroma.\nDan u godini kada se najviše troši: Jeste li čuli za Dan samaca?\nNajskuplji lek na svetu pušten u promet, cena dva miliona dolara\nTuristi ronioci u poseti Podvodnom muzeju u Turskoj\n„Majkrosoft“ uveo četvorodnevnu radnu nedelju, produktivnost skočila 40 odsto\nNajskuplje parking mesto na svetu prodato za skoro milion dolara\nIsplativa kultura koju gotovo niko ne gaji:...\nKinezi kupuju Britiš stil\nNiče most preko Zapadne Morave\nRusi grade luksuzni hotel u srcu Šumadije\nKupovina državljanstva - globalna industrija...\nViza, Masterkard, Ibej i Strajp okreću leđa...\nNa "Tesli" 10 odsto putnika više\n17.11.2019. 65. Međunarodna izložba pasa svih...\n„Pogonska spremnost“ Infostanu donosi 10 miliona evra\nGas iz Bugarske u Srbiju do maja 2020. godine\nHrvatska ugostila povijesnih 20 milijuna turista\n"Kosmos" će proizvoditi filtere za rusku kompaniju "Kret"\nRudnici uglja Kreka posluju prilično stabilno, problem i dalje stara dugovanja\nМинистерството за здравство потрошило 39 милиони евра за јавни набавки\nU petak svečano puštanje u rad podmorskog kabla\nIzabran konzorcijum za eko rekonstrukciju Termoelektrane Pljevlja


Partijska direktorka - Vladimir Kostić - Peščanik\nČetvore oči, foto: Slavica Miletić\nKonkurs za novog direktora Agencije za borbu protiv korupcije, raspisan u decembru prošle godine, propao je između ostalog i zato što je kandidatkinja koja je dobila najviše glasova članova Odbora Agencije, povezana sa vladajućom Srpskom naprednom strankom. Ovo za Peščanik otkriva Božo Drašković, jedan od dva člana Odbora koji nije glasao za Ljiljanu Blagojević, gradsku pravobraniteljku i nekadašnju pomoćnicu ministra Nikole Selakovića.\nDrašković kaže da se na sednici na kojoj je se razgovaralo sa tadašnjim kandidatima desila neuobičajena stvar, jer je članica Odbora Evica Petrović pre nego što je završen razgovor sa svim kandidatima rekla da je njen favorit upravo Blagojević. “Rekao sam da nije korektno da se pre završetka intervjua sa svim kandidatima favorizuje bilo ko i da se na taj način prejudicira i vrši uticaj na druge članove Odbora. Nju je u tom stavu podržala nova članica Odbora koja je tu bila manje od mesec dana, Danica Marinković, što je meni bila indicija da je ipak u pitanju neka politička kuhinja, što je jako loše”, prepričava Drašković.\nOn objašnjava da je na tom razgovoru kandidate pitao da li su sada ili su bili članovi neke partije i ako više nisu kada su i na koji način iz nje istupili. Kaže i da je uvek napominjao da ne moraju da mu kažu ime partije. “Prvi kandidat sa kojim smo razgovarali je vrlo otvoreno rekao: ja sam član političke partije i rekao je da je član SNS-a iako sam ja rekao da nije bitno da kaže iz koje je partije. Rekao je i da će, ako bude izabran, istupiti iz stranke. Drugi kandidati su rekli da nisu i mi nemamo mehanizam da to proverimo. Kada se došlo do kandidatkinje koju je favorizovala koleginica Evica Petrović, ona je rekla da je bila članica SNS-a.”\nPrema rečima Draškovića, Blagojevićeva im je saopštila da je članica SNS-a bila do 16. decembra prošle godine kada je predložena za sudiju Ustavnog suda. Kada tu nije prošla, ona se kandidovala za direktorku Agencije za borbu protiv korupcije. Inače, mesto direktora Agencije je postalo upražnjeno kada je tadašnja direktorka Tatjana Babić izabrana za sudiju Ustavnog suda.\nNakon razgovora sa kandidatima, na sledećoj sednici Odbora je trebalo da bude izabran neko od njih. Svi članovi Odbora, sem advokata Zorana Vujičića i Draškovića, prema njegovim rečima su bili za to da se Ljiljana Blagojević izabere za novu direktorku. “Kada je došao red na mene, rekao sam da neki kandidati uopšte ne mogu biti uzeti u razmatranje, jer su doskoro bili članovi partije, a to je u suprotnosti sa pozicijom Agencije kao nezavisnog tela. Naprosto ne možete imati poverenje građana ako ste do juče bili član ma koje partije ili pokreta”, kaže Drašković za Peščanik.\nPrema njemu, sporno je bilo i to što je Blagojević dugo studirala i imala prosek 6,51. “Ako neko kaže da je bio u ekonomskim i socijalnim uslovima koji su mu otežavali studiranje, onda mogu da razumem dužinu studiranja i niži prosek. Ali ako ne istakne tu dimenziju, onda imam stav da neko ko ima nizak prosek i dugo je studirao ne može imati prioritet u odnosu na nekoga ko je kraće studirao sa boljim prosekom.”\nDrašković kaže da se slično izjasnio i član Odbora Zoran Vujičić, kao i da su obojica predlagali da se za direktora izabere neko od kandidata iz same Agencije, jer oni “najbolje poznaju materiju i imaju iskustvo rada u Agenciji”. Tokom svih krugova glasanja, prema njegovim rečima, Ljiljana Blagojević je dobijala četiri glasa dok su njihovi odlazili drugim kandidatima. Isto se ponovilo i kada je ona ostala kao jedini kandidat i kada se glasalo o konačnom izboru, zbog čega je konkurs propao. On nije hteo da govori o argumentima koje su drugi članovi Odbora navodili za izbor Blagojević, ali kaže da oni nisu bili takvi da bi ga ubedili da prosek ocena na studijama i pripadnost političkoj partiji nisu bitni.\nNakon što je objavljeno da je konkurs propao, premijer Srbije i predsednik SNS-a Aleksandar Vučić je to prokomentarisao tokom svog gostovanja na RTS-u. U kontekstu predstojećih predsedničkih izbora i finansiranja kampanja svojih protivkandidata, Vučić je rekao da oni “nemaju pravo da troše ovolike pare a da ih niko ne pita ni odakle pare ni kako” i da “namerno neko nije hteo da izabere direktora Agencije za borbu protiv korupcije da ne bi mogli da ih pitaju… Nego smo dobili četiri glasa umesto pet glasova koliko je trebalo za izbor, zato što bi ih neko pitao odakle vam te pare”, rekao je Vučić.\nBožo Drašković kaže da po njegovom mišljenju nije dozvoljeno da predsednik partije ili njen visoki funkcioner na taj način govori o nezavisnim institucijama i da bi eventualne dokaze za to što govori trebalo da uputi Agenciji. On kaže da nije namerno sprečavao izbor direktora nego da je smatrao da je to zapravo prikriveni kandidat političke partije i da, dok je on član Odbora, principijelno ne može dati svoj glas tom ili bilo kom takvom kandidatu. Zbog ovoga je na sednici Odbora nakon Vučićevog gostovanja tražio da se članovi Odbora izjasne o nedozvoljenim političkim uticajima na njihovo odlučivanje.\n“Svi su izjavili da nisu bili pod političkim uticajem, a ja sam podvukao da mi je simptomatično to da su uvek za istog kandidata bili njih četvoro. Predložio sam i da donesemo odluku da se od predsednika SNS-a Aleksandra Vučića, kao i od bilo kog drugog funkcionera ili drugog lica koje otkrije skrivene kanale finansiranja političkih partija, odnosno kandidata na predsedničkim izborima, zatraži da o tome obavesti Agenciju kako bi ona mogla da pokrene određene procedure i postupke. Ipak, takvu odluku Odbor nije doneo”, kaže Drašković za Peščanik.\nInače, Ljiljana Blagojević se prijavila i na novi konkurs za direktora Agencije koji je raspisan u februaru. Pored nje, prijavilo se još 20 kandidata od kojih su neki u međuvremenu otpali jer nisu ispunili uslove. Konačna odluka bi trebalo da bude doneta na sednici Odbora 22. marta, a Božo Drašković kaže da je već rekao da neće glasati za kandidata za kojeg ni prošli put nije dao svoj glas.\nOdbor Agencije za borbu protiv korupcije već neko vreme radi sa smanjenim brojem članova. Po Zakonu o Agenciji za borbu protiv korupcije trebalo bi da ih ima 9, ali ih je trenutno samo 6. Da bi se donela odluka o novom direktoru, za jednog kandidata treba da glasa 5 članova. Ukoliko i novi konkurs propadne, biće zanimljivo videti kako će do izbora doći, posebno ako se zna da u aprilu za čak četvoro članova Odbora prestaje mandat.\nU javnosti se poslednjih dana podigla prašina i oko objavljivanja dokumentacije iz postupka koji je Agencija za borbu protiv korupcije pokrenula protiv Siniše Malog. Dokumenti su objavljeni na sajtu Agencije tek nakon što je Poverenik za informacije od javnog značaja doneo rešenje po kojem ih Agencija mora dati novinarima Pištaljke. Takođe, prema povereniku Šabiću, Agencija je neosnovano crnom bojom prekrila neke od podataka u objavljenim dokumentima.\nBožo Drašković kaže da se na sednici Odbora raspravljalo i o tome. “Na prošloj sednici smo imali pitanje vezano za slučaj Siniše Malog. Bio sam začuđen da je uopšte bilo potrebno da Poverenik izda rešenje da bismo mi dali određene podatke. Postavio sam pitanje da li postoji autocenzura, da li neko nekoga brani zarad toga da se dodvori nekome ili zato što postoji uticaj da se informacije ne daju. I poslednja stvar, ako se informacije ne daju, onda se mora u pisanoj formi Odboru objasniti, argumentovano, na bazi koje zakonske regulative se nešto ne daje. Zna se šta ne možete dati: nečiju adresu, matični broj i to je u redu. Ali ja ne mogu da verujem da ne možemo dati podatak da neko poseduje stan od toliko kvadrata. Ili da je tajna podatak da je neko vlasnik neke firme, pogotovo što se ti podaci već nalaze u registrima. Šta to znači, mi branimo nekoga od samog sebe. Stvaramo nepoverenje prema instituciji.”\nVladimir Kostić – Podrška bez posledica


Protest Jedan od pet miliona u Beogradu: 'Blokada' RTS\nProtest "Jedna do pet miliona" u Beogradu završen je večeras ispred zgrade Radio-televizije Srbije pozivom novinarima te medijske kuće da se pridruže bojkotu i najavom da će se gradjani okupiti i sledeće subote.\n"Ovo je bojkot upozorenja, pozivamo vas da se pridružite bojkotu", rekli su organizatori sa razglasa dok su okupljeni skandirali "Bojkot", "Blokada".\nKako su naveli, znaju da novinari ne uredjuju program, već rukovodioci sa "cenzorom (predsednikom Srbije) Aleksandrom Vučićem".\n"Nema potrebe da nas se plašite, mi smo uz vas", poručili su novinarima RTS-a.\nGovoreći o programu te medijske kuće oni su rekli da je očigledno za nju važniji svi drugi bojkoti u svetu i "laži" Aleksandra Vučića nego protesti gradjana Srbije.\n"Znamo da nas Vučić sada gleda i broji i nervira se i brojaće nas do pet miliona kada će morati da ode ili beži iz Srbije", naveo je jedan od organizatora.\nOkupljeni su ispred ulaza u Takovskoj ulici i Abardarevoj izlepili plakate sa siluetom predsednika Srbije Aleksandra Vučića i natpisom "Lažov".\nIspred RTS je emitovan je "Dnevnik slobodne Srbije" sa kog je saopšteno da se protestuje u 110 opština uz prisustvo 150.000 gradjana, a da je 107.000 njih potpisalo Sporazum sa narodom.\nEmitovane su i vesti da je predsednik opštine Grocka Dragoljub Simonović pušten na slobodu protivno zahtevu tužilaštva, a da predsednik opštine Brus Milutin Jeličić Jutka još nije podneo ostavku.\nIspred RTS-a bili su i predstavnici opozicije Dragan Djilas, Boško Obradović, Djordje Vukadinović, Slaviša Ristić iz pokreta Otadžbina sa Kosova i Metohije, Janko Veselinović, Zoran Živković.\nOkupljenima se ispred RTS-a obratila Vesna Lakćević zaposlena u Kolubari, koja je zbog organizacije protesta u Lazarevcu premeštena na niže plaćeno radno mesto, a koja je u Beogradu poručila da se ne sme stati sa šetnjom.\n"Ako to učinimo nema nam spasa", rekla je Lakićević.\n"Smeta im što smatramo da je policiji mesto sa narodom, a da je mesto lopovima u zatvoru, a ne u foteljama", rekao je Mijailović.\nMijailović je kazao da bi policajci mogli da podnesu desetine krivičnih prijava, ali "nemaju kome jer institucije više ne postoje".\nNa protestu ispred Terazijske česme večeras je kao i pre 28 godina tokom martovskih demonstracija govorio glumac i sadašnji član Demokratske stranke Branislav Lečić koji je poručio da se Srbija i danas bori za slobodu koje nema bez probudjene gradjanske svesti.\nLečić je najavio veliki protest u maju, kada će u Beograd doći gradjani iz cele Srbije, i pozvao na okupljanje i 12. marta, na godišnjicu ubistva premijera Zorana Djindjića, i da gradjani poruče da će se boriti za državu dostojnu svih gradjana.\n"Evo nas ponovo na česmi, moglo bi se slobodno reći da ako sam čovek treba da pustim suzu, jer evo 28 godina pričam iste stvari kao onda kada sam ovde bio prvi put. Dvadest osam godina je jedan život, a obzirom da sam ja buntovnik i uličar, svako slobodno može da kaže da govorim po trgovima i ceo život pokušavam da dam do znanja da bez slobode nema života", rekao je Lečić.\nOn je istakao da se 1991. godine u martu okupilo 300.000 gradjana iz cele Srbije i da im je "na noge" došla Vlada i patrijarh i predsednik vlade i mnoge javne ličnosti, jer su shvatili da se dešava nešto vrlo važno, da je probudjena u Srbiji gradjanska svest bez koje nema slobode.\nLečić je kazao da svaka vlast manje ili više dolazi u situaciju da bude korumpirana ako nema četvrtog stuba društva demokratskog javnog mnjenja, gradjske svesti.\n"A to smo mi", istakao je Lečić.\nOn je naveo da su i 1991. godine tražili da RTS otvori vrata za suprotno mišljenje, drugačije, a ne samo za one koji "pevaju jednu te istu pesmu, po nalogu vodje".\nOn je naveo da narod koji se okupio predstavlja narodni parlament i da svaka institucija mora da obrati pažnju na svoj narod koji nije uzalud izašao na ulice.\n"Imamo pravo da kažemo svoje mišljenje i svaki nacionalni medij mora to da prenese, da se čuje zašto narod izlazi na ulicu i šta se ovde govori", kazao je Lečić.\nOn se potom osvrnuo na delo Dušana Kovačevića "Generalna proba samoubistva" i naveo da vuk ne pase travu zato što ima ovce koje to čine za njega.\n"E pa mi smo te ovce koje su celog života pasle travu za vukove, krvoločne zveri koje su nam popile dušu i mozak, kosti, krv, ceo život, ej pa to je 28 godina", rekao je Lečić.\nOn je kazao da zbog gradjana postoji vlast i sve institucije, da je vlast servis naroda, a ne nikakav okupator.\n"A ovi se ponašaju baš tako. Optužujem ih da dele narod, da projektuju strah, da hoće da ga ponižavaju, da ga obezvrede, da hoće da ga tretiraju isključivo kao ovce za šišanje i klanje po potrebi, a to neće moći. Kada se probudi narodna svest nikakvo jače oružje vam ne treba, ne postoji veći i jači zavet od ovoga da se ide u šetnju masovno, solidarno", kazao je on.\nLečić je rekao da se za slobodu sami gradjani bore i da je neće dati ni Rusija, ni Amerika, ni Brisel.\nOn je kazao da se gradjani koji šetaju ne plaše Vučića i poručio mu da se skloni sa istorijske scene.\nProtest je prošao bez incidenata.


Izvor: B92, 05.Mar.2021, 00:59\nNajmanje 64 političara ubijena su proteklih šest meseci u Meksiku. Smatra se da to ima veze sa parlamentarnim i regionalnim izborima u junu, objavila je Vlada.\n"Organizovani kriminal pokušava da utiče na tok izbora", rekla je ministarka bezbednosti Rosa Isela Rodriges.\nOna je nabrojala 73 >> Pročitaj celu vest na sajtu B92 << slučaja političkog nasilja, uključujući 64 ubistva. Ministarka nije precizirala koliko je medju njima bilo kandidata za izbore 6. juna.\nSrbijaDanas.com: MASOVNA SMAKNUĆA U MEKSIKU: Političari na "udaru" narko-kartela, ubijen frapantno veliki broj ljudi


PRETI VIRUS ZAPADNOG NILA Zaraženi komarci otkriveni na čak 73 LOKACIJE U BEOGRADU\nNa teritoriji Beograda do sada su registrovane 23 osobe obolele od virusa Zapadnog Nila, jedna je preminula, ali ono što takođe brine je podatak da su na čak 73 lokacije širom prestonice otkriveni zaraženi komarci!\nPrskanje komaraca se vrši širom grada\nPrema poslednjim podacima Instituta za javno zdravlje Srbije "Dr Milan Jovanović Batut", zaraženi komarci su registrovani na devet od 17 beogradskih opština, a ponajviše na Čukarici, Paliluli i u Zemunu.\nKomarci nosioci virusa Zapadnog Nila otkriveni su, između ostalog, u Makišu, na Adi Ciganliji, u Kaluđerici, Adi Huji, kod bivše hale "Pionir", u Banjičkoj šumi, Zemunskom parku, Bloku 45, na Novom groblju, pa čak i na Vračaru.\nZaraženi komarci na devet opština\n"Pozitivne" opštine pored Čukarice, Palilule i Zemuna su i Novi Beograd, Obrenovac, Vračar, Grocka, Voždovac i Zvezdara.\nBEOGRAĐANI, OPREZ Na 47 lokacija otkriveni su ZARAŽENI KOMARCI, virus Nila preti na OVIM mestima\nPOŠAST IZ VAZDUHA Evo kako da se izborite sa macama!\nNaši reporteri na Adi huji pronašli su krivca za invaziju maca - vetar je sa dva stabla kanadske topole raznosio dosadne čupavce pravo na Karaburmu.\nI DORĆOL IMA SVOJE HEROJE Defile mališana Jevremovom obeležio Cveti\nBetmen, Supermen, Spajdremen, šumske vile i lude šeširdžije prodefilovali su zajedno danas od 12 sati kroz „Ulicu susreta“ na Starom gradu, povodom praznika Cveti i Dana opštine Stari grad. Kako je to izgledalo, pogledajte u našoj glaeriji.\nPUST BEOGRAD Pogledajte kako danas izgleda centar prestonice i ZAŠTO (FOTO)\nAko pitate Beograđane koje im je danas omiljeno mesto za odmaranje, većina će u glas reći - hladovina! Temperatura je 30 stepeni, sunce prži, pa je većina odlučila da ne proviri iz svojih kuća i stanova, a oni najuporniji svoje su mesto zauzeli u debelom hladu prestoničkih kafića.\nKAO DA NISU SA OVE PLANETE Najupečatljiviji futuristički projekti koji su Beograđane ostavili U ČUDU\nKanta za smeće sa solarnim panelom i vaj-fajem, samoodrživi toalet sa glasovnim vodičem, "bandere" sa panik tasterima i prevoz 75 metara iznad zemlje - iako su pojmovi koji na prvi pogled asociraju na dalju budućnost ili neku još dalju planetu, stvari su pored kojih svakodnevno prolazimo, a često ih ne primećujemo.


Mlekare - Maytech\nObrada i prerada mleka nije zanatska radinost, već industrija u kojoj savremene instalacije obezbeđuju kvalitet i sigurnost proizvoda.\nZnanje i visokokvalifikovani inženjerski kadar koje poseduje Maytech, su garancija da će specifična rešenja biti odgovarajuća po pitanju kvaliteta prizvoda i ekonomičnosti proizvodnje. Ukoliko imate problema ili želite da nešto funkcioniše još bolje - od postrojenja za prijem sirovog mleka do skladištenja gotovih proizvoda - naš tim će vam ponuditi najoptimalnije opcije.\nMleko i mlečni proizvodi zahtevaju uslove u kojima se garantuje mikrobiološka stabilnost proizvoda, u suprotnom bi došlo do skraćenja roka trajanja ili dobijanja proizvoda neodgovarajućeg kvaliteta. To znači da sva rešenja moraju zadovoljiti higijenske zahteve, počev od izbora opreme (vrsta ventila, zaptivki, materijala...) do različitih nivoa automatizacije tehnoloških postupaka. Zajednička analiza problema, detaljna razrada kroz proračune i crteže, odabir odgovarajuće opreme, izrada i montaža, puštanje u rad, obuka osoblja investitora, servisiranje u garantnom i vangarantnom roku i održavanje, čine sadržaj naših usluga u industriji mleka i mlečnih proizvoda.\nKlijenti koje bismo istakli u ovoj oblasti su Imlek Beograd, Mlekara Subotica, Mlekara Pančevo.


M. D. 21. aprila 2016. 18:00\nPredsednik Košarkaškog saveza Srbije Dragan Đilas rekao je da će podneti ostavku ukoliko reprezentacija bude izbačena sa Evropskog prvenstva 2017. godine i ako FIBA oduzme Srbiji organizaciju kvalifikacionog turnira za Olimpijske igre.\n„Kakav bih to predsednik bio ako bih to dozvolio. Ponosni smo što smo dobili domaćnstvo kvalifikacija, koje državu košta 2,5 miliona evra. Verujem da smo na dobrom putu da nam ne oduzmu organizaciju turnira. Narod kod nas imaće priliku da gleda 12 srpskih košarkaša na putu ka OI“, rekao je Đilas.\nKSS je posle pretnji FIBA naložio klubovima da ne igraju u Evrokupu, takmičenju u kojem želi da učestvuje Partizan.\n„Odluka nije protiv Partizana jer smo morali da radimo po pravilima FIBA. Naš interes je da bude jak Partizan, jer ne bi bilo Crvene zvezde bez Partizana i obrnuto. Voleo bih da Partizan igra u FIBA takmičenju, ali ne možemo nikoga da prisiljavamo. Međutim, reprezentacija mora da ide na Olimpijske igre“, rekao je Đilas.\nOn ne veruje da će bilo kojem klubu u Srbiji biti zabranjeno da igra utakmice u domaćim takmičenjima.\n„Ta odluka bi bila jedna od najtežih u mom životu. Pogodila bi me baš. Deo smo FIBA i moramo da sprovodimo njene odluke jer ćemo u suprotnom biti izbačeni“, naveo je Đilas.\nPrvi čovek KK Crvena zvezda Nebojša Čović podržao je učešće Partizana u Evrokupu.\n„Ne razumem ljude iz FIBA, kao da neko hoće da izvuče korist. Za razliku od Partizana, koji nas verovatno ne bi podržao u sličnoj situaciji, iskreno podržavamo njegovo učešće u Evrokupu“, rekao je Čović.


Startuje srpski program TV Kosova | Autonomija\nStartuje srpski program TV Kosova\nDo proleća 2013. trebalo bi da startuje celodnevni program TV Kosova na srpskom jeziku. Raspisan je i konkurs za direktora tog medija, predviđenog planom Marti Ahtisarija. Mišljenja Srba su, međutim, podeljena...\nAnamari Repić, zamenica generalnog direktora Radio televizije Kosova (RTK), ukazuje pozitivne efekte početka celodnevnog emitovanja srpskog programa koji će imati i 15 odsto emisija na ostalim jezicima, albanskom, bosanskom, turskom i romskom. Emitovaće se iz studija u Prištini i Gračanici, a Vlada Kosova će, za početak, obezbediti sve što je potrebno za uspešan start.\n„Ta nova, srpska televizija, biće veoma važna za informisanje Srba. Ona treba da promoviše dijalog, da govori o problemima Srba, o njihovim nadanjima, da govori o njihovoj integraciji u kosovsko društvo, ali isto tako, da stvori jedan javni prostor koji će nuditi debate o svim mogućim temama koje tište, ne samo Srbe, nego i sve ostale na Kosovu“, ocenjuje Anamari Repić.\nS druge strane, srpski novinari različito gledaju na start ovog programa. Tako Živojin Rakočević smatra da su Srbi tim dobili „surogat, akt koji diskriminiše čitavu medijsku zajednicu i u potpunoj je suprotnosti sa onim što je tražila srpska medijska zajednica, a i u suprotnosti je sa Ahtisarijevim planom koji je predvideo nezavistan kanal.“\n„To što se desilo sa srpskim kanalom na Kosovi i Metohiji, jedan je od najgorih oblika diskriminacije, sa vrlo teškim posledicama, jer će iskopati i onako duboki jaz nepoverenja i gluvoće kada su dva jezika u pitanju i kada su dva informisanja u pitanju“, tvrdi Rakočević.\nŽarko Joksimović, vlasnik privatne TV-produkcije, svestan je „nekih manjkavosti“, ali je mišljenja da se „ponuđeno mora iskoristiti“.\nNezavistan upravni odbor\n„Kako god bude taj program funkcionisao, on će biti od i te kakve koristi ne samo srpskoj već i samoj albanskoj zajednici; da konačno shvati u kakvom okruženju, u kakvim se uslovima živi, kako manjine gledaju na situaciju. Nemamo dnevnu ni nedeljnu štampu. Rade lokalni mediji koji se uglavnom bave muzikom, ali ne i pravim informisanjem. Tako da se svaka ponuda mora iskoristiti jer živeti u informativnom mraku u ovom vremenu je van svake pameti“, smatra Joksimović.\nI Andrija Igić, dopisnik više srpskih medija sa Kosova, pozdravlja start te televizije, ali, kako bi se izbegle sve nedoumice, smatra da bi trebalo da se izabere „nezavistan upravni odbor, većinski sastavljen od srpske zajednice, koji bi birao direktora i glavnog i odgovornog urednika“.\n„To je moglo da se iznađe tako da Skupština Kosova bira taj upravni odbor i da se otkloni svaka sumnja u istinitost, objektivnost i u profesionalnost onih sadržaja i informacija koje se plasiraju srpskoj zajednici“, kaže Igić.\nAnamari Repić veruje da će se na konkurs ili javni poziv prijaviti veliki broj budućih novinara, snimatelja, inženjera.\nZainteresovanost mladih Srba\n„Interesovanje postoji zato što je to veliki izazov za, bilo mladog novinara ili onog iskusnijeg, koji bi možda hteo da bude urednik, ili za nekog ko bi hteo da ima neku svoju emisiju na toj televiziji. Naravno da je sada izazov jer se ulazi u jedne drugačije i druge vode. Srbi dobijaju ono što do sada nisu imali, a to je 24 časa kosovske televizije – javni servis koji će se prvenstveno baviti njihovim životom, ovde na Kosovu“, ocenjuje Anamari Repić.\nI zaista, neki od mladih Srba sa centralnog Kosova, poput Vladimira Živkovića iz Ugljara kod Kosova Polja, koji je nedavno diplomirao telekomunikacije u Nišu, govore da bi „i te kako radio na srpskom programu TV Kosova“.\n„Iz hobija sam se bavio i novinarstvom, tako da bi mi to bila velika želja i velika prilika da iskažem sebe,“ poručuje Živković.


UPCG predložila hitno sazivanje vanredne sjednice Socijalnog savjeta CG\nU cilju pravovremenog planiranja i reagovanja na očekivane posljedice koronavirusne bolesti (COVID-19), Unija poslodavaca Crne Gore (UPCG) je danas uputila dopis predsjedniku Socijalnog savjeta Crne Gore u kojem predlaže hitno sazivanje vanredne sjednice Savjeta.\nUz socijalne partnere - članove Savjeta, UPCG je predložila da sjednici prisustvuju i predstavnici Ministarstva zdravlja, Ministarstva ekonomije i Ministarstva finansija. Sa navedenom inicijativom, UPCG je upoznala i resorne ministre.\nPrema UPCG, pravovremeno reagovanje i zajedničko djelovanje članova Socijalnog savjeta Crne Gore i navedenih ministarstava ima za cilj kreiranje neophodnih mjera podrške održivosti preduzeća i očuvanju radnih mjesta. Zajednički interes socijalnih partnera – Vlade, sindikata i poslodavaca, je da svojim radom i dalje aktivno doprinose obezbjeđenju tačnih, blagovremenih i potpunih informacija, kao i preporuka Instituta za javno zdravlje, Fonda zdravstva i Ministarstva zdravlja, a sve u cilju pružanja pune podrške očuvanju i zaštiti zdravlja i života građana.\nSvjesni aktuelnosti trenutka, UPCG očekuje da će Socijalni savjet u što kraćem roku zakazati vanrednu sjednicu u proširenom sastavu i time omogućiti dijalog koji će rezultirati usvajanjem mjera koje će odgovoriti navedenim očekivanjima, te otkloniti nedoumice oko određenih pitanja koja aktuelnim zakonodavstvom nisu regulisan, a tiču se poslodavaca i njihovih zaposlenih.\nSmjernice Instituta za javno zdravlje poslodavcima i kompanijama - koronavirus\nZabrana izlaska iz objekata stanovanja – Obavještenje i Potvrda o izuzetku od zabrane


Medijska koalicija suspendovala dijalog sa Koordinacionim telom Vlade - Društvo - Dnevni list Danas\nPočetna » Društvo » Medijska koalicija suspendovala dijalog sa Koordinacionim telom Vlade\n0Piše: Beta 04. januara 2019. 13.14 Izmenjeno: 13.33\nNovinarska i medijska udruženja navela su da su u dijalog sa predstavnicima vlasti ušli nakon više puta ponovljenog obećanja premijerke Ane Brnabić da Vlada Srbije želi zajedno sa asocijacijama i međunarodnim organizacijama da radi na pronalaženju rešenja za akutne probleme medijske scene, ali da nažalost osim verbalnih uveravanja, vlast apsolutno nije iskazala političku volju i rešenost da poboljša situaciju u sferi medija i medijskih sloboda.\n„U dijalog smo ušli oprezno, uz brojne ograde, ali ipak u nadi da će rezultati našeg rada biti vidljivi u relativno kratkom vremenskom periodu, pogotovo zbog aktivnog učešća međunarodnih organizacija i institucija u njemu“, navodi se u saopštenju koje su potpisali Nezavisno udruženje novinara Srbije, Nezavisno društvo novinara Vojvodine, Asocijacija nezavisnih elektronskih medija, Poslovno udruženje Lokal pres i Asocijacija onlajn medija.\nNaveli su da se da je vlast u taj dijalog ušla iskreno i da joj je očigledni cilj bio „proces sam po sebi, koji se može okarakterisati kao pokušaj Vlade Srbije da izmeni svoj imidž u domaćoj i međunarodnoj javnosti, da kupuje vreme i da dodatno iscrpljuje resurse onih novinarskih i medijskih udruženja koja i inače rade u veoma teškim uslovima i neprijateljskom okruženju“.\n„Nažalost, ni jedan od naših oročenih zahteva nije realizovan u datom roku“, naveli su iz novinarskih i medijskih udruženja.\nDodali su da su osim zahteva oročenih do kraja godine, uputili i zahtev čije su ispunjenje zahtevali odmah – da predstavnici vlasti prestanu da prozivaju, vređaju, omalovažavaju i diskriminišu novinare, medije, novinarska i medijska udruženja, ugrožavaju njihovu bezbednost i proglašavaju ih za neprijatelje društva, „strane agente“ i „izdajnike“, kao i da ističu da su kritički mediji i drugačije mišljenje deo demokratskog procesa.\n„Svedoci smo da taj zahtev nije ispunjen“, piše u saopštenju.\n„Tražili smo i da se u skladu sa preporukama novinarskih i medijskih udruženja izradi i usvoji uputstvo o tome koji podaci moraju da budu javno dostupni u Registru medija“, navela su novinarska i medijska udruženja.\nMeđu specifikovanim zahtevima, kako su dodali, nalazi se i dopis koji je Vlada Srbije trebalo da pošalje lokalnim samoupravama i podseti ih na obavezu dostavljanja podataka Registratoru.\n„Novinarska i medijska udruženja su zahtevala i da se napokon razreši ko je nadležan za sprovodjenje Zakona o javnom informisanju i medijima na lokalnom nivou, i da nadležni organ uputi dopis – koji će biti uradjen u saradnji sa novinarskim i medijskim udruženjima – lokalnim samoupravama u kojem će ih pozvati na poštovanje zakonskih odredaba i napuštanje dosadašnje katastrofalne prakse konkursnog sufinansiranja“, piše u saopštenju.\nKoordinaciona grupa vlade srbije za saradnju sa medijima, medijska koalicija, prekid saradnjeBeograd\nRoditelji dece sa autizmom bez dozvola za kretanje


Neobičan konkurs: Traže politikologa za rad u vrtiću | vijesti.in.rs\n4 Sep 2017 - 20:17\nKonkurs za radno mesto u dječijem vrtiću “Bajka” iz Čajniča, kojim se traži politikolog-pripravnik, postao je pravi hit na društvenim mrežama.\nOsim opštih uslova propisanih zakonom, navedeni su i posebni uslovi koje mora da ispuni kandidat koji želi da se zaposli u ovu Javnu predškolsku ustanovu kao politikolog-pripravnik, ali se ne navodi šta mu je u opisu poslova.\n– Intervju za kandidate koji su dostavili potpune i blagovremene prijave, odnosno koji ispunjavaju uslove konkursa obaviće se 12. septembra u prostorijama vrtića u 11 sati. Kandidati se neće posebno pozivati na intervju, a ako se ne pojave smatraće se da su odustali od prijave na konkurs – navedeno je u konkursu, a prenosi Istinito.\nKonkurs je zapravo samo prilagođen kako ne bi propala sredstva koja su namenjena za zapošljavanje iz kategorije „dete poginulog borca VRS“, rečeno je EuroBlic-u.\n– Naravno da nam ne treba politikolog – bio je kratak odgovor, prenosi EuroBlic.\nDodaju, prenosi EuroBlic, kako je prvi kandidat, koji je ispunjavao zakonske uslove za rad u vrtiću, odbio posao i zaposlio se u srednjoj školi, zbog čega su u ovom malom mestu na krajnjem istoku Srpske bili primorani da povuku neobičan potez.


Sarkozy zadovoljan primirjem u Gazi\nFrancuski predsjednik Nicolas Sarkozy izjavio je danas da su Izrael i palestinske vlasti prihvatile plan za primirje u pojasu Gaze. U saopćenju se dodaje da Sarkozy poziva na što brže provodjenje plana francusko egipatskog plana kako bi se zaustavile patnje civila. Portparol izraelske vlade Mark Regev izjavio je da Izrael "pozdravlja" prijedlog Francuske i Egipta za okončanje sukoba u pojasu Gaze i da bi Izrael mogao prihvatiti prijedlog ako se njime zaustavi "neprijateljska vatra" iz Gaze i ako uključi mjere što bi spriječile da se radikalni palestinski pokret Hamas ponovo naoruža. Tokom dvanaestodnevnih operacija poginulo je najmanje 670 Palestinaca dok je više od 2.700 povrijedjeno. tokom dvanaestodnevnih operacija izraelske vojske u pojasu Gaze


Imajući u vidu da je sezona godišnjih odmora u toku kao i visoku frekvenciju saobraćaja kroz našu opštinu povodom odlaska turista na godišnji odmor, Opštinska uprava opštine Gornji Milanovac organizovala je akciju čišćenja i uređenja našeg grada.\nPrema utvrđenom planu akcija je krenula u jutarnjim časovima sa Trga kneza Mihaila gde su svi učesnici opremljeni neophodnim džakovima, zaštitnim rukavicama, flašicama sa vodom i oformljeni u grupe krenuli sa čišćenjem.\nPored zaposlenih u Opštinskoj upravi opštine Gornji Milanovac u akciji čišćenja učestvovali su korisnici Centra za socijalni rad, članovi opštinskog Sportskog saveza, volonteri Crvenog krsta, lica angažovana na sprovođenju javnih radova u JKP "Gornji Milanovac" kao i svi zainteresovani građani.\n"Bitno je da u akciji čišćenja ne učestvuju samo opštinske službe i preduzeća već i građani. Određen broj volontera se i priključio akciji" rekla je načelnica Opštinske uprave Gorica Petrović.\nUređivane su površine uz magistralni put, ulazi u grad, javne travnate površine, dečji parkovi, odlagan je neprimereno odbačen otpad i vršene su sve potrebne aktivnosti koje doprinose ulepšavanju i održavanju prepoznatljivog pečata Gornjeg Milanovca kao čiste i uređene opštine.\nVeliki broj naših sugrađana pozdravio je današnju akciju u organizaciji Opštinske uprave dok su vlasnici ugostiteljskih objekata delili učesnicima osvežavajuće napitke.


U toku prijavljivanje za glasanje izvan BiH: Birači pozvani da ne čekaju krajnji rok\nOd 4. maja, kada su raspisani ovogodišnji opšti izbori, do 18. maja nalog za prijavljivanje elektronskim putem za glasanje izvan BiH otvorilo je 4.453 korisnika, pri čemu je manje od polovine dostavilo kompletnu dokumentaciju i prijavu, rečeno je na današnjoj sjednici Centralne izborne komisije (CIK) BiH.\nU informaciji o postupku prijema i obrade prijava za glasanje izvan BiH za navedeni period, navodi se da su na aplikaciji “e-Izbori” 4.453 korisnika otvorila nalog, pri čemu je u 1.651 slučajeva nalog kompletno ispunjen, dok u 1.656 slučajeva unos podataka nije kompletiran.\nCIK je do sada obradio 1.146 prijava, pri čemu je zaključeno da 916 birača ispunjavaju uslove za registraciju za glasanje izvan BiH, dok su u 230 prijava uočeni nedostaci, o čemu su birači obaviješteni putem elektronske pošte.\nKao najčešći nedostaci navedene su greške u obrascu za prijavu, nedostatak identiteta te dokaz o adresi, a u jednom broju radi se o kombinovanim navedenim greškama.\nNa sjednici je rečeno da je zbog mogućnosti da postoje zloupotrebe, određen broj prijava vraćen na doradu.\nCIK ističe da zbog neodobravanja sredstava za izbore i nemogućnosti angažovanja dodatnog osoblja, nije moguće ubrzati obradu prijava za glasanje izvan BiH.\nBirači su pozvani da ne čekaju krajnji rok za registrovanje za glasanje putem pošte, koji ističe 19. jula.\nPrvi put je ove godine uvedeno elektronsko prijavljivanje birača za glasanje izvan BiH, a aplikaciju “e-Izbori” CIK je razvio uz podršku Misije OEBS-a u BiH.\nNEWER POSTVlada RS: Usvojen Prijedlog rebalansa budžeta od 4,382 milijarde KM\nOLDER POSTIvana Španović Vuleta spremna za osvajanje novog “dijamanta”


Preminuo patrijarh srpski Irinej – RADIO TELEVIZIJA BOR\nPatrijarh srpski Irinej preminuo je jutros u 7:07 časova u Beogradu od posledica korona virusa, potvrdila je Srpska pravoslavna crkva.\nU Vojnu kovid bolnicu devedesetgodišnji patrijarh je primljen 4. novembra, dobrog opšteg stanja, bez tegoba i temperature nakon što je tokom redovnog testiranja potvrđeno postojanje virusa covid 19, ali se njegovo stanje pogoršalo 12. novembra, a poslednja tri dana pojavila se srčana slabost, koju su lekari uspevali da stave pod kontrolu.\nOpšte stanja patrijarha, pogoršalo se juče u jutarnjim časovima, kada je stalni konzilijum lekara, uz koje su i lekari iz Ruske Federacije, utvrdio je da je zdravstveno stanje njegove svetosti Patrijarha srpskog gospodina Irineja kompleksno.\nPatrijarh Irinej, koji je 45. po redu poglavar Srspke pravoslavne crkve, poslednji put je služio u Podgorici, zaupokojenu arhijerejsku Liturgiju sa opelom na sahrani mitropolita crnogorsko-primorskog Amfilohija, koji je takođe preminuo od posledica korone.\nVlada Srbije je proglasila trodnevnu žalost u Srbiji zbog smrti patrijarha Irineja. Dani žalosti počinju danas i traju do nedelje, 22. novembra.\nTags: korona virus, patrijarh srpski Irinej, preminuo, srpska pravoslavna crkva\nPrevious U Boru 349 osoba pozitivno na covid 19\nNext Slava samo u krugu porodice


BEOGRAD ZA POČETNIKE – Istorija u kupatilu - MediaSfera\nSreda, 29.04, subota 2.maj\nKako nas je pandemija korona virusa zatvorila u kuće, ova epizoda “Beograda za početnike” će kroz istoriju jednog kupatila, starog 300 godina(!) ispričati malko intimniju, kućevniju povest Beograda…\nKako su se naši sugrađani banjali za vreme Turaka, gde su Beograđanke hitale na manikir pre 100 godina, ali i gde se i danas krije najstariji bazen u centru grada.\nTakođe, ova epizoda otkriva jednu od najvrednijih zbirki starih psiholoških instrumenata na svetu, druga po veličini.\nVećinu istrumenata pravio je majstor Cimerman iz prve psihološke laboratorije u istoriji čuvenog naučnika Vilhelma Vunta, koji ju je osnovao u Lajpcigu 1879. godine, čime je psihologija postala nauka.\nDakle, videćete instrumente iz 19. veka kojima se počeo naučno meriti umor, bol, pamćenje, dodir.\nKao ratnu odštetu posle Prvog svetskog rata, naručio ih je beogradski profesor Borislav Stevanović, da bi oformio Laboratoriju za eksperimentalnu psihologiju.\nTagoviBeograd za početnike istorija korona virus kupatilo Smiljana Popov Studio B\nVirtuelni filmski festival na JuTjubu


Konte posle kraćenja spiska, proglasio Belgiju za favorita\nBeta\t 31. maja 2016. 22:30\nSelektor fudbalske reprezentacije Italije Antonio Konte rekao je večeras da mu je žao što je morao da skrati spisak igrača za Evropsko prvenstvo u Francuskoj na 23 imena, a ocenio je i da je Belgija jedan od favorita za osvajanje turnira.\n“Neizbežno je da vam je na ljudskom nivou teško da skratite spisak, pošto su se igrači dokazali kao sjajni ljudi i sjajni igrači. Žao mi je što ostavljam igrače koji su tokom poslednje dve godine posvetili toliko vremena reprezentaciji, ali je izbor morao da se napravi”, rekao je Konte za Rai, a preneli italijanski mediji.\nKonte je skratio spisak na 23 imena, a poslednji sa njega su otpali Žoržinjo i nedovoljno oporavljeni Rikardo Montolivo.\nItalija će igrati u Grupi E, sa Irskom, Švedskom i selekcijom Belgije, koja je za Kontea jedan od favorita na turniru.\n“Igramo protiv jednog od favorita za pobedu na Euru 2016. Imaju mnogo talentovanih i mladih igrača. Verujem da je biti favorit na papiru različita stvar od terena, ali moramo da igramo dobro na terenu i moramo da dokažemo da nismo inferniorniji od bilo koga”, rekao je Konte.


Naslovna » BG servis » Vidin kapija i Blok 42: Parking se plaća slanjem SMS-a\nNeko drugi 1. avgust 2015. BG servis Postavite komentar\nRadnici „Parking servisa“ na Novom Beogradu pre podne su delili građanima letke sa informacijama o novom sistemu plaćanja, koji je osim na ovom, uveden i na parkiralištu „Vidin kapija“.\nTrenutno u Beogradu postoji oko pet hiljada parking mesta, a ove dve garaža malo su ublažile probleme sa parkiranjem u prestonici.\nParkiralište u Bloku 42 bilo je specifično zbog velikih gužvi na ulaznim i izlaznim rampama i nekonfornosti. Cena je bila 150 RSD po započetom satu, a sada je 50 RSD. Prvih petnaest minuta je besplatno za sve one koji bi da se nakratko parkiraju. Time se rešava i dosadašnji problem ostavljanja vozila u bulevaru ispred parkirališta, što je ranije bila praksa i čime je ugrožavana bezbednost u saobraćaju.\nUkoliko građani zaborave da plate parking, cena dnevne karte je 1.200 RSD, a ako je plate u roku od osam dana umanjuje se za pedeset odsto i iznosi 600 RSD.\nVremensko ograničenje parkiranja ne postoji, a usluga se plaća slanjem SMS poruke na broj 8115 za satno, odnosno 8116 za višesatno parkiranje, koje košta 450 RSD i važi od trenutka slanja poruke do ponoći istog dana. Parkiralište u Bloku 42 raspolaže sa 446 parking mesta, a „Vidin kapija“ sa 112 parking mesta.\nU planu je da se po istom principu plaćanje uvede i na parkiralištu u Savamali, čija je izgradnja u toku.\n„Parking servis“ svojim sredstvima gradiće podzemnu garažu na Studentskom trgu, kapaciteta 750 parking mesta. Raspisana je javna nabavka za projektanta za ovu investiciju vrednu čak deset miliona evra, a očekuje da taj posao bude završen do kraja godine kako bi gradnja mogla da počne sledeće.\nTakođe, raspisana je i javna nabavka za projektovanje dodatnih spratova na garaži Obilićev venac, koja je najopterećenija u gradu, sa 220 novih parking mesta.\nCentar grada polako postaje pešačka zona, a u narednih nekoliko godina planirano je zatvaranje poteza između Zelenog venca, Braće Jugovića, Trga Republike i Pariske ulice. Grad zato mora da obezbedi još više parking mesta.\nGradska vlada najavila je da će se u Beogradu graditi nove garaže putem javno-privatnog partnerstva, a „Parking servis“ već ima spremnih šesnaest lokacija. Tako su planirane garaže ispod Trga Republike, s leve strane posle Brankovog mosta i u Pariskoj.\nNovina koju će ovo preduzeće zajedno sa gradom pokušati da uvede jeste postavljanje displeja sa informacijama koliko ima slobodnih parking mesta u određenim ulicama.\nAnalize pokazuju da vozači dnevno gube četrdeset minuta u centru grada tražeći slobodno parking mesto, a na ovaj način neće se zadržavati u ulicama gde su dobili obaveštenje da nema mesta. Za početak, „Parking servis“ će uraditi pilot projekat za nekoliko najfrekventnijih ulica u centru grada. (Beoinfo)\nTagoviblok 42 kalemegdan novi beograd parking parking servis parkiranje planovi\nPrethodni Crveno vino i leto


V22 Nutricionisti – Vegan Izazov 22\nRado ću vam pomoći da prelazak na vegansku ishranu bude što lakši i zdraviji, kontaktirajte me!\nTrenutno iskustvo: individualni jelovnici i staž od 6 meseci u Kliničkom centru Vojvodina i vrtiću “Radosno Detinjstvo”.\nSertifikovani nutricionista (APFA sertifikat) kao i nosilac specijalističkog sertifikata za biljnu ishranu\nIvana Slavkovski Bilić je sertifikovani nutricionista (APFA sertifikat) kao i nosilac specijalističkog sertifikata za biljnu ishranu sa Univerziteta Kornel (Certificate in Plant Based nutrition). Sarađuje sa poznatim sajtom “Nutritionfacts”, piše kolumnu o ishrani “Glas nauke” u časopisu Bilje i zdravlje i vodi fejsbuk grupu “Pitajte vegan savetnika”:\nIVANINA FEJSBUK GRUPA\nPosebne oblasti interesovanja su joj prevencija hroničnih oboljenja putem dijetetskih intervencija, a najčešće se bavi konsultacijama i izradom individualnih planova ishrane u skladu sa potrebama klijenata. Svakodnevno pomaže ljudima da pređu na balansiranu celovitu vegansku ishranu ili da je pravilno izbalansiraju ako su već neko vreme na veganskoj ishrani. Možete je naći i na svetskoj mapi lekara i nutricionista koji su specijalizovani za biljnu ishranu:\nAna veruje da su fizičko i mentalno zdravlje baza za život pun zadovoljstva i sreće. Kroz sopstvenu praksu i edukaciju u proteklih 10 godina na biljnoj ishrani i to pretežno na celovitoj biljnoj ishrani je pomogla i inspirisala više ljudi u svom okruženju i šire da unaprede svoje životne navike. Osim sertifikata za biljnu ishranu od strane Centra za Nutritivne studije doktora Colin T. Campbella je takođe stekla iskustvo kao osnivačica koncepta Vegessence, prvog restorana sa celovitom biljnom ishranom u Bg.\nPored toga što danas sa svojim saradnicima pomaže drugima da poboljšaju svoj životni stil kroz ishranu, fizičku i mentalnu aktivnost, doprinosi startup biznisima širom sveta koji se bore da sačuvaju planetu i životnu sredinu.\nJa sam strukovni nutricionista-dijetetičar, vegan sam od 2017. godine, tokom kog sam prošla trudnoću, kao i dvogodišnje dojenje. Bavim se rekreativno sportom već dugi niz godina, i posebno interesovanje gajim ka prirodnoj medicini i što prirodnijem načinu života.\nUkoliko si nutricionista i želiš da budeš u našem timu, kontaktiraj nas na:


Datum objave: 26.01.2018 13:50 | Autor: Ministarstvo održivog razvoja i turizma\nCilj i namjera današnjeg susreta bili su ostvarivanje dijaloga i razmjene mišljenja pri čemu se nastojalo odgovoriti na pitanja zainteresovanih i pružiti dodatna pojašnjenja koja se tiču učešća na konkursu koji je objavljen 19. januara ove godine.\nKako je kazala kustos Sonja Radović Jelovac, konkurs se odnosi najviše na samu ideju i na koncept koji će se kasnije materijalizovati u izložbu. „Projekat podrazumijeva istraživačku platformu, odnosno istraživački okvir te će biti neophodno da autor pobjedničkog rješenja aktivno učestvuje u cijelom procesu istraživanja. Pobijediće najbolja ideja i onog trenutka kada se proglasi autor, on ulazi u aktivan proces istraživanja koji će trajati od dana proglašenja pobjede do kraja trajanja Bijenala“, navela je Radović Jelovac. Istakla je da ovo predstavlja jedan kolaborativni pristup gdje će biti prilike za diskusiju o procesu i različitim pristupima odgovora na postavljenu temu Bijenala.


Fudbal Archives - Stranica 4 od 13 - Srbobran Danas\n"Veterani Srbobran" u ovoj sezoni ne znaju za poraz, tako su i prethodnog vikenda u Kisaču pobedili FK "Tatru", odnosno njihove Veterane rezultatom 2:4. Na početku utakmice domaći igrači imaju veći…\nVeterani Srbobran 3:2 Veterani Pivnice\nKao i svakog vikenda fudbalski veterani nastavljaju svoje druženja, ove subote gosti su im bili veterani iz Pivnica. Utakmica u visokom ritmu sa puno izvanrednih poteza i akcija koje se ne…\nMudrinski dva u metu za skok preko Partizana (video)\nNa krilima Srbobranca, preko Partizana, do visoke treće pozicije. Udarna igla Čukaričkog i prvi strelac ekipe Ognjen Mudrinski je u 28. kolu Srpske Superlige u subotu sa dva gola presudio…\nPrvi tim fudbalskog kluba "Mladost Radost" vredno trenira i igra pripremne utakmice kako bi u što boljoj formi dočekao prolećni deo sezone, a cilj u njoj je samo jedan, naslov…\nSezona odigravanja prijateljskih utakmica, čiji je cilj druženje uz omiljenu sportsku disciplinu, počela je prošlog vikenda za fudbalere"Veterani Srbobran". Iako se Veterani ne nadmeću ni u jednom priznatom takmičenju našeg fudbalskog…\nOd kako je u fudbalskom klubu "Srbobran" Jovica Tešić izabran za predsednika, imamo situaciju da se dešavanja u klubu transparentno prikazuju javnosti, odnosno da se zauzima prava putanja razvoja ovog…\nFudbalski klub "Srbobran" održao je prethodne nedelje vanrednu skupštinu kluba, na kojoj je izabran predsednik Jovica Tešić. U želji da jasno predstavi stanje u klubu i tako obavesti javnost o stvarnom stanju…\nKao da igraju regularnu fudbalsku sezonu, "Veterani Srbobran" svakog vikenda imaju mečeve u kojima se bore za pobedu, a juče su odigrali i turnir, odnosno dva meča. Reč je o tradicionalnom…\nNakon letos odigranog turnira u fudbalu za Veterane, koji je organizivan u Srbobranu na Vašarištu, jedna od ekipa učesnica nogometni klub "Sloga" iz Borova, želela je da uzvrati gostoprimstvo našem timu, što je juče…\nOdigrali su naši fudbalski Veterani juče meč sa Sirižanima i tom prilikom ih pobedili sa 1:2. Ova utakmica je bila uzvraćanje gostovanja, nakon prvog odigranog meča krajem avgusta meseca, kada je…


PEKING - Centralna banka Kine ponovila je prekjuče apel da američki dolar mora biti zamenjen, kad je reč o ulozi globalne svetske valute. Kina je odlučna u diversifikovanju svojih deviznih rezervi, koje su po poslednjim podacima najveće na svetu, i iznose oko dva biliona dolara Kompletan tekst\nTEHERAN - Protesti opozicije u Iranu, koji ulaze u treću nedelju, polako jenjavaju. Oštar i odlučan nastup ajatolaha Katamija, koji je obećao oštru i odlučnu reakciju, pa čak i pogubljenja za „neprijatelje države“, razotkrivanje povezanosti SAD i Izraela sa pojedinim vođama protesta, teškoće u međusobnoji Kompletan tekst\nVAŠINGTON - Državna sekretarka SAD Hilari Klinton imenovala je Faru Pandit, muslimanku iz Kašmira, za specijalnog izaslanika Vašingtona za muslimanske zemlje. Klintonova je izjavila da će Panditova, „kao oprobani diplomata doneti godine iskustva i poznavanje muslimanskog sveta u ovu ulogu“ Kompletan tekst\nVAŠINGTON - Tesnom većinom, sa 219 glasova za i 212 protiv, Kongres SAD je usvojio zakon kojim se dramatično smanjuju emisije štetnih gasova u najvećoj ekonomiji sveta. Zakon, koji je direktna posledica alarmantnih podataka o globalnom zagrevanju, bio je dugo predmet žučnih rasprava između onih koji su Kompletan tekst\nKARAČI - Pakistanska policija izdala je juče saopštenje u kojem se tvrdi da je u najvećem gradu Pakistana ubijeno „pet militanata povezanih s talibanima“. Prilikom racije u stanu u zapadnom delu grada na policajce dalje\nNIAMEJ - Mamadu Tanđa, 71-godišnji predsednik Nigera, jedne od najsiromašnijih država na svetu, odbacio je rešenje Vrhovnog suda kojim se zabranjuje referendum o produžetku mandata. Tanđa, koji već dalje\nBAGDAD - Irački verski vođa optužio je prekjuče američku vojsku za najnovije terorističke napade u Bagdadu i Kirkuku. Samo nekoliko dana pre nego što na snagu stupi sporazum prema kojem američke dalje\nSEUL - Pjongjang je juče zapretio Japanu da će svaka letelica koja uđe u njihov vazdušni prostor biti momentalno srušena. Pretnja severnokorejaca dolazi posle saznanja da Tokio pomoću aviona E-767 dalje\nBANGKOK - Policajac, vojnik i muslimanski separatista žrtve su najnovijeg u nizu sukoba snaga bezbednosti Tajlanda sa ekstremistima iz južnih provincija ove zemlje. Do sukoba je došlo kada je policija dalje\nGAZA - Komitet UN za utvrđivanje činjenica stigao je prekjuče u Gazu, kako bi skupio dokaze o ratnim zločinima počinjenim u izraelskoj ofanzivi početkom godine. Zvaničnici UN su morali u Gazu da uđu preko dalje


RTCG - Radio Televizija Crne Gore - Nacionalni javni servis :: Ekonomija :: Odnos nadležnih ministarstava prema KAP-u krajnje nedobronamjeran\n01. 12. 2021. 20:29 >> 20:30 2\nOdnos nadležnih ministarstava prema KAP-u krajnje nedobronamjeran\nOdnos nadležnih ministarstava prema Kombinatu aluminijuma (KAP) je krajnje nedobronamjeran, ocijenili su zaposleni u toj kompaniji, navodeći da su zatečeni viješću da se planira njegovo gašenje do kraja godine.\nUprava KAP-a najavila je radnicima da se pripreme za postepeno gašenje ćelija u Elektrolizi, odnosno prestanak proizvodnje aluminijuma od 15. decembra, zbog visokih cijena struje od 1. januara, kada im ističe ugovor o snabdijevanju sa Elektroprivredom (EPCG).\nZaposleni u KAP-u u reagovanju su naveli da, ako rukovodstvo EPCG i Uniproma ne postignu dogovor oko cijene električne energije, neće učestvovati u planskom gašenju te kompanije.\n„Što znači da se KAP može ugasiti jedino havarijski, uz posljedice koje takav potez povlači“, kaže se u reagovanju.\nPredstavnici zaposlenih kazali su da su neprijatno iznenađeni odnosom državne kompanije EPCG i ministarstava ekonomskog razvoja i kapitalnih investicija prema najvećem, a moglo bi se reći i jedinom, industrijskom pogonu u Crnoj Gori.\n„Odnos nadležnih ministarstava prema KAP-u je krajnje nedobronamjeran, što se može vidjeti iz njihovog saopštenja objavljenog u Vijestima, gdje im je jedini argument priča o tome da je dio radnika dobio otpremnine“, rekli su predstvanici zaposlenih.\nOni smatraju da bi njihov primarni zadatak trebalo da bude da stvaraju povoljniji ambijent za razvoj industrije, povećanje broja zaposlenih u njoj, kao i za povećanje izvoza.\n„Koliko smo mogli vidjeti iz medija, kad je Željezara iz Nikšića u pitanju, maksimalno su se angažovali u cilju rješavanja problema za tu kompaniju. Mi, u KAP-u, radimo bez ikakve pomoći države, samo tražimo da imamo isti tretman kao i ostali privredni subjekti u Crnoj Gori“, kaže se u reagovanju.\nPredstavnici zaposlenih naveli su da su dobili informaciju od menadžmenta Uniproma da je prije završetka stečaja u KAP-u upućen poziv nadležnim ministarstvima, predsjedniku Vlade i menadžmentu EPCG, vezan za pravljenje dugoročnog ugovora za isporuku električne energije, kako bi mogli garantovati svim radnicima siguran posao.\nPrema njihovim riječima, niko od nadležnih, kojima je upućen poziv, se nije udostojio da da bilo kakav odgovor.\nPredstavnici zaposlenih kazali su da su se, zbog takvog odnosa nadležnih, radnici odlučili da traže otpremnine, jer nije bilo nikakve garancije da će kompanija nastaviti da radi.\n„Želimo da vas obavijestimo, a pogotovo Ministarstvo ekonomskog razvoja, da u KAP-u ima preko 200 radnika koji nijesu primili otpremnine i koji će takođe ostati bez posla ukoliko dođe do gašenja KAP-a“, navodi se u reagovanju.\nPredstavnici zaposlenih rekli su da su od menadžmenta dobili na uvid postojeći ugovor sa EPCG o snabdijevanju električnom energijom, po kojem je bilo predviđeno da se ugovor automatski produžava za sljedeću godinu ukoliko Uniprom izmiruje obaveze redovno.\nOni su kazali da su obaviješteni da Uniprom nema duga prema EPCG.\nU ugovoru, kako su rekli predstavnici radnika, stoji da se cijena može korigovati ukoliko dođe do povećanja cijene za potrošače iz iste kategorije.\n„Koliko smo mi upoznati, jedino je za KAP predviđeno enormno povećanje cijene“, navodi se u reagovanju.\nPredstavnici radnika pitali su da li ima ijedna kompanija u Crnoj Gori za koju je predviđeno povećanje cijene električne energije.\n„S obzirom na to da Željezara iz Nikšića spada u potrošače iz iste kategorije kao KAP, interesuje nas da li je i za njih predviđena takva cijena struje i kako namjeravaju da nađu nove investitore pod takvim uslovima“, kaže se u reagovanju.\nKako su naveli predstavnici zaposlenih, prilikom formiranje cijene električne energije za KAP, treba imati u vidu da je KAP najzahvalniji potrošač za EPCG, jer ima stalnu potrošnju tokom godine, nezavisno od doba dana.\nPrema njihovim riječima, svuda u svijetu kombinati aluminijuma imaju povlašćen položaj u odnosu na ostale potrošače i plaćaju daleko manju cijenu električne energije u odnosu na domaćinstva i ostale privredne subjekte.\nPredstavnici radnika rekli su da KAP trenutno plaća najskuplju cijenu električne energije u Crnoj Gori, skuplje i od domaćinstava).\n„Poređenja radi, imamo informaciju da je cijena električne energije za kombinate aluminijuma u Sjedinjenim Američkim Državama i Kanadi oko 20 USD/MWh, a u Evropi je oko 35 EUR/MWh“, kaže se u reagovanju.\nNavodi se da je količina električne energije koju EPCG isporučuje KAP-u ugovorena na način da se ona podmiruje iz domaće proizvodnje i da EPCG nema potrebu za uvozom električne energije za potrebe KAP-a.\n„Zbog toga je KAP bio prinuđen da ugasi određeni broj potpuno funkcionalnih elektrolitičkih ćelija, kako bi se prilagodili zahtjevu EPCG. Na taj način je u KAP-u smanjena proizvodnja i povećani troškovi po toni proizvedenog metala“, kaže se u reagovanju.\nPredstavnici zaposlenih u KAP-u rekli su da su takođe primijetili da se u saopštenjima EPCG naglašava samo koliko su uvezli električne energije, ali nigdje ne pominju koliko su izvezli i po kojoj cijeni.\n„Koliko smo u saznanju, EPCG nudi kompaniji Uniprom novi ugovor o snabdijevanju električnom energijom po kojoj bi plaćao oko četiri puta (oko 180EUR/MWh) veću cijenu u odnosu na ostale potrošače u Crnoj Gori (43 EUR/MWh), a da ne pominjemo u odnosu na ostale kombinate aluminijuma u svijetu“, kaže se u reagovanju.\nPredstavnici radnika KAP-a kazali su da je za prošlu godinu prosječna cijena električne energije na berzi bila 38 EUR/MWh (u pojedinim mjesecima cijena se spuštala ispod 20 EUR/MWh), a Uniprom je plaćao 45 EUR/MWh i nije bilo inicijative od Uniproma da se vrši korekcija ugovorene cijene.\nOni su rekli da se u javnosti stiče pogrešan utisak o stanju unutar KAP-a i naglasili da je ulaskom Uniproma u KAP, stanje u firmi drastično promijenjeno na bolje, i da sa tehnologijom koju posjeduju ostvaruju najbolje svjetske rezultate.\nPredstavnici zaposlenih u KAP-u naveli su da je Uniprom napravio dvije nove prerađivačke fabrike, čija je proizvodnja bazirana na tečnom metalu, koji se proizvodi u Elektrolizi.\n„U saznanju smo da se planira izgradnja novog postrojenja za izradu aluminijskih profila, čime bi se dodatno unaprijedila vrijednost proizvoda koji su bazirani na tečnom metalu iz pogona Elektrolize“, dodaje se u reagovanju.\nPredstavnici radnika kazali su da je suvišno napominjati da se sva njihova proizvodnja izvozi van granica Crne Gore i da su ubjedljivo najveći izvoznik u Crnoj Gori.\nRaskidaju ugovore o radu, angažovanje naknadno


MLADEN IVANIĆ: 'Vučićeva posjeta Sarajevu kako bi se prevazišle negativnosti u odnosima' | Slobodna Bosna\nMLADEN IVANIĆ: "Vučićeva posjeta Sarajevu kako bi se prevazišle negativnosti u odnosima"\nSrpski član Predsjedništva BiH Mladen Ivanić izjavio je da bi zvanična posjeta predsjednika Srbije Aleksandra Vučića Sarajevu bila u funkciji prevazilaženja negativnosti u odnosima dvije zemlje.\nIvanić je rekao da se nada da će se Vučić u "vrlo kratkom vremenu" odazvati pozivu da dođe u zvaničnu posjetu BiH, te da je taj poziv, u stvari, obnavljanje poziva koji je ranije više puta upućen, u vrijeme kada je predsjednik Srbije bio Tomislav Nikolić.\nOn je dodao da je obnavljanje poziva predsjedniku Srbije inicirao predsjedavajući Predsjedništva BiH Dragan Čović.\n"Čović je rekao da bi bilo dobro da se obnovi raniji poziv, više puta upućen u vrijeme kada je Nikolić bio predsjednik. Ovo je zapravo formalizovanje poziva koji je više puta upućen", rekao je Ivanić Tanjugu.\nOn je istakao da bi Vučićeva posjeta bila pozitivna za odnose dvije zemlje i za prevazilaženje negativnosti iz ranijeg perioda.\nVučić je, u svojstvu premijera Srbije, u martu bio u Sarajevu, gdje je učestvovao na samitu zapadnog Balkana.


Vesti, "Odumiranje" najbolji film 43. SOFEST-a\nNaslovna / Vesti / "Odumiranje" najbolji film 43. SOFEST-a\nODLUKA ŽIRIJA O NAGRAĐENIM FILMOVIMA 43. FILMSKOG FESTIVALA U SOPOTU\nŽiri takmičarskog programa 43. Filmskog festivala u Sopotu u sastavu:\nMiroslav Momčilović - predsednik žirija, reditelj, Srbija\nNikolina Jelisavac, glumica, Bosna i Hercegovina\nRadoslav Vladić, direktor fotografije, Srbija\n1.VELIKA STATUETA SOFEST ZA NAJBOLJI FILM FESTIVALA i novčani iznos od 200.000 din, dodeljuje se producentskoj kući HIT AND RUN PRODUCTION za film „ODUMIRANJE“. Nagrada je doneta jednoglasno.\nObrazloženje: Film Miloša Pušića je tematski aktuelan, kompletan i nadahnut u svim aspektima filmskog izraza.\n2.NAGRADA ZA NAJBOLJU REŽIJU, koju čine statueta SOFEST i novčani iznos od 100.000 din, dobija SLOBODAN SKERLIĆ za film „TOP JE BIO VREO“. Nagrada je doneta jednoglasno.\nObrazloženje: Skerlićeva režija svedenim postupkom, hirurški precizno, otvara i zatvara ratno vreme koje je ostavilo duboke tragove na ljude u našem regionu.\n3. NAGRADU ZA NAJBOLJI SCENARIO, koju čine statueta SOFEST i novčani iznos od 100.000 din, dobija DUŠAN SPASOJEVIĆ za film „ODUMIRANJE“. Nagrada je doneta jednoglasno.\nObrazloženje: Nagrada za scenario ide u ruke Dušanu Spasojeviću za originalan i nadahnut pristup izuzetno značajnoj temi - odumiranju srpskog sela.\n4. NAGRADU ZA NAJBOLJU MUŠKU ULOGU, koju čine statueta SOFEST i novčani iznos od 70.000 din, dobija BORIS ISAKOVIĆ za ulogu u filmu „ODUMIRANJE“. Nagrada je doneta jednoglasno.\nObrazloženje: Nagrada se dodeljuje za studiozan pristup, zrelost i slojevitost glumačke igre, koji emotivno i izuzetno uvjerljivo svojim raskošnim talentom, Boris Isaković ostvaruje u liku Straje.\n5. NAGRADU ZA NAJBOLJU ŽENSKU ULOGU, koju čine statueta SOFEST i novčani iznos od 70.000 din, dobija ANITA MANČIĆ za uloge u filmovima „TOP JE BIO VREO“ i „GDE JE NAĐA“. Nagrada je doneta jednoglasno.\nObrazloženje: Nagrada se dodeljuje za dve izuzetne glumačke kreacije u kojima Anita Mančić svojim darom i izuzetnom emotivnom snagom, dirljivo i ozbiljno, različitim pristupom, pažljivo odabranim glumačkim sredstvima a jednako uspešno, gradi sudbinu ova dva kompleksna lika.\n6. NAGRADU ZA NAJBOLJI FILM PO ODLUCI ŽIRIJA PUBLIKE (u sastavu Jasna Maričić-Mirilović - predsednica žirija, Nevena Vojinović, Aleksandar Tripković) koju čine statueta SLOBODA i novčani iznos od 100.000 din, dobija film „GDE JE NAĐA“. Nagrada je doneta jednoglasno.\nObrazloženje: Lutanja sredovečnog čoveka koja u filmu započinju potragom za njegovom nestalom kćerkom Nađom kroz veoma živopisan spektar mesta, ljudi i situacija vođena su majstorskom glumom Svetozara Cvetkovića u glavnoj ulozi.\nPodjednako dobra gluma mlade Isidore Simijonović dočarava još jedan kvalitet ovog filma - mladost.\nPretežno debitantska ekipa, koja nam je uprkos skromnom budžetu, prikazala ovaj kvalitetan film, predvođena mladim rediteljima obećava budućnost srpske kinematografije.\n7. NAGRADU ZA NAJBOLJU SCENOGRAFIJU, koju čine statueta SOFEST i novčani iznos od 50.000 din, dobija IVAN DENIĆ za film „MAMULA“. Nagrada je doneta jednoglasno.\nObrazloženje: Ivan Denić svojim scenografskim radom, istraživanjem i inventivnim promišljanjem u ovom filmu gradi zlokobni mikrokosmos i time ovoj priči daje funkcionalni i vizuelni pečat.\n8. NAGRADU ZA NAJBOLJI SNIMATELJSKI RAD, koju čine statueta SOFEST i novčani iznos od 50.000 din, dobija DUŠAN JOKSIMOVIĆ za film „TOP JE BIO VREO“. Nagrada je doneta jednoglasno.\nObrazloženje: Nagrada za najbolji snimateljski rad dodeljuje se Dušanu Joksimoviću, za izrazito funkcionalnu fotografiju koja svojom kompaktnošću i estetskim sadržajem znatno doprinosi opštem doživljaju filma „Top je bio vreo“.\n9. NAGRADU ZA NAJBOLJU KOSTIMOGRAFIJU, koju čine statueta SOFEST i novčani iznos od 50.000 din, dobija TATJANA RADIŠIĆ za film „TOP JE BIO VREO“. Nagrada je doneta jednoglasno.\nObrazloženje: Tatjana Radišić svojim kostimskim kreacijama, verodostojno i u funkciji filma, oslikava vreme, prostor, atmosferu i karaktere likova i na taj način, osim sadržajnog, daje veliki doprinos i vizuelnom identitetu.\n10. NAGRADU ZA NAJBOLJU ORIGINALNU MUZIKU, koju čine statueta SOFEST i novčani iznos od 50.000 din, dobija DEJAN KOSTIĆ za film „ODUMIRANJE“. Nagrada je doneta jednoglasno.\nObrazloženje: Nadimak govori sve. Kostićevo virtuozno izvođenje na harmonici upotpunjuje inače jak emotivni naboj filma „Odumiranje“.\n11. NAGRADU ZA NAJBOLJU MONTAŽU, koju čine statueta SOFEST i novčani iznos od 50.000 din, dobija ĐORĐE MARKOVIĆ za film „TOP JE BIO VREO“. Nagrada je doneta jednoglasno.\nObrazloženje: Markovićevo ritmičko struktuiranje u prvi plan stavlja ljudsku nemoć, patnju i beznađe u ratnom vihoru i na taj način ovo delo čini kompletnim.\nPretposlednji dan festivala i zatvaranje\nGde je Nadja, Kad ljubav zakasni, Top je bio vreo


Građanski preokret: Linglong svoju fabriku gradi na znatno većoj površini nego što ima dozvolu – SLOBODNA VOJVODINA\nLinglong svoju buduću fabriku automobilskih guma u Zrenjaninu gradi na 97 hektara zemljišta, odnosno na znatno većoj površini nego što obuhvata do sada izdata građevinska dozvola, tvrdi Građanski preokret.\nOva organizacija kaže da se to definitivno može videti i iz aviona, u kao dokaz je priložila snimak gradilišta budućeg pogona napravljen dronom.\n“Linglongova buduća fabrika automobilskih guma je jedinstveno fabričko postrojenje, ali je zarad izvrdavanja propisa, a uz blagonaklonst srpskih vlasti, investitor izgradnju fiktivno podelio u tri faze: 1. ograda i pomoćni objekti, 2. deo proizvodnih pogona i 3. valjara, kao ključni deo fabrike. Za dozvole izgradnje tih navodnih faza se obraćao naizmenično pokrajinskim i gradskim vlastima, izbegavajući da prethodno uradi jedinstvenu studiju o proceni uticaja na životnu sredinu čitavog postrojenja. I dok se ‘kroz papire’ investicija cepka (salami slicing), na terenu izgradnja teče u celini, što potkreplju snimci iz vazduha“, navodi Građanski preokret.\nKako je 021.rs pisao u februaru, neposredno pored gradilišta fabrike guma “Linglong” nikao je “privremeni gradilišni kamp” u kojem su navodno smešteni radnici iz Kine koji rade na izgradnji ove fabrike. Međutim, na tom prostoru su se već nalazili radnici iz Kine koji rade na izgradnji susedne fabrike “Linglong”. Iako isti investitor ima udela u poslovima na svim parcelama, propisi nalažu da se radnici u privremene objekte smeštaju samo na istoj parceli na kojoj se gradi, odnosno ne bi smeli da se smeštaju na susedne parcele. Građanski preokret je i u ovom slučaju upozorio da se radi o kršenju zakona.\nRelated Topics:Građanski preokretlinglongZrenjanin


Nova saradnja – studenti iz Srbije moći će da studiraju na univerzitetu koji objavljuje Šangajsku listu – CSEA\nNova Saradnja – Studenti Iz Srbije Moći će Da Studiraju Na Univerzitetu Koji Objavljuje Šangajsku Listu\nKineski Univerzitet Điao Tong iz Šangaja, koji svake godine objavljuje najprestižnije rangiranje svetskih visokoškolskih ustanova, Šangajsku listu, uspostaviće saradnju sa univerzitetima u Beogradu, Novom Sadu i Nišu.\nSporazum o saradnji između Univerziteta Điao Tong iz Šangaja sa Univerzitetom u Beogradu, Novom sadu i Nišu potpisan je u Srpskoj akademiji nauka i umetnosti.\nSporazum su potpisali ministar prosvete, nauke i tehnološkog razvoja Mladen Šarčević, potpredsednica za obrazovanje i međunarodne odnose Univerziteta Điao Tong iz Šangaja Sjuemin Sju, rektor Univerziteta u Nišu Dragan Antić, prorektor Beogradskog univerziteta Nenad Zrnić, prorektor Univerziteta u Novom Sadu Dejan Madić.\nSporazum uspostavlja institucionalne okvire za sprovođenje obostrane akademske i naučne razmene između univerziteta potpisnika, a uz finansijsku i organizacionu podršku Ministarstva prosvete, nauke i tehnološkog razvoja i Điao Tong Univerziteta.\nMinistar prosvete istakao je da potpisivanje sporazuma o saradnji treba da bude poseban motiv za srpsku naučnu i akademsku zajednicu: “Mi smo iskreni prijatelji sa građanima Kine, sa našim bratskim narodom. Saradnja kroz nauku i obrazovanje je najčvršća saradnja, jer tu se stiču i prijateljstva za čitav život, a obrazovanje je najbolji most saradnje među državama”, rekao je Šarčević.\nOn je podsetio da je Univerzitet Điao Tong već sarađivao sa srpskim naučnicima i profesorima: “Sada imamo priliku da stvorimo mnogo dublje veze, saradnju u raznim naučnim oblastima. Za nas je ovo velika čast, kako za naše univerzitete, tako i za celu državu”, zaključio je Šarčević.\nUniverzitet Điao Tong će razmenjivati studente u trajanju do jednog semestra sa univerzitetima u Beogradu, Novom Sadu i Nišu. Obostrana razmena će se pre svega odnositi na studijske programe osnovnih studija iz oblasti matematike, fizike, poljoprivrede i menadžmenta, uz mogućnost proširivanja saradnje i na druge akademske oblasti u budućnosti.\nPotpisivanjem Sporazuma o saradnji u oblasti visokog obrazovanja, koji je potpisan u Beogradu, studenti iz Srbije dobiće priliku da pohađaju nastavu na Univerzitetu Điao Tong, kao i da njihove kolege iz Kine znanje stiču na studijskim programima na tri srpska univerziteta.\nUniverzitet Điao Tong u Šangaju, osnovan 1896, jedan je od najprestižnijih visokoškolskih ustanova u Narodnoj Republici Kini, visoko je pozicioniran na svetskim rang listama univerziteta i sprovodi akademske programe i na engleskom jeziku, uključujući i zajedničke studijske programe u saradnji sa eminentnim svetskim univerzitetima.